title: Gáios

text: Gáios () on Kreikan kylä, joka sijaitsee Paxóksen saarella. Se kuuluu hallinnollisesti Paxoín kuntaan, Korfun alueyksikköön ja Jooniansaarten alueeseen. Kylän väkiluku on 498 (vuonna 2011). Gáios on Paxoín saarten pääkylä ja Paxoín kunnan kuntakeskus.


title: Gáios

text: Gáios sijaitsee Páxoksen saaren itärannikolla luonnonsataman äärellä. Aivan kylän edustalla on Ágios Nikólaoksen saari. Kylä on saaren suurin asutus ja pääsatama. Se on nimetty saarella saarnanneen apostoli Gaioksen mukaan.


title: Gáios

text: Gáios muodostaa myös laajemman kyläyhdyskunnan (Δημοτική Κοινότητα Γαΐου, "Dimotikí Koinótita Gaḯou"), johon kuuluvat varsinaisen Gáioksen kylän lisäksi Bogdanátika, Ieromónachos, Katsimátika, Makrátika, Oziás, Panagía, Velianitátika ja Vlachopoulátika sekä Antípaxoksen saari. Koko yhdyskunnan väkiluku on 1 196.


title: Geniséa

text: Geniséa () on Kreikan kylä, joka kuuluu hallinnollisesti Ávdiran kuntaan, Xánthin alueyksikköön ja Itä-Makedonian ja Traakian alueeseen. Aiemmin kylä kuului Vistonídan kuntaan ja vuodesta 2011 lähtien Ávdiran kunnan Vistonídan kunnallisyksikköön. Kylän väkiluku on 1 473 (vuonna 2011). Geniséa on Ávdiran kunnan kuntakeskus.


title: Geniséa

text: Geniséa sijaitsee noin 10 kilometriä Xánthista kaakkoon. Kylän osmanivallan aikainen nimimuoto oli "Yenidje" (tai "Yenidze"). Se tunnettiin tuolloin erityisesti tupakanviljelystä. Geniséa muodostaa myös laajemman kyläyhdyskunnan (Δημοτική Κοινότητα Γενισέας, "Dimotikí Koinótita Geniséas"), johon kuuluu varsinaisen Geniséan kylän lisäksi Vafaíika. Koko yhdyskunnan väkiluku on 2 185.


title: Katoméri

text: Katoméri (; kath. Κατωμέριον, "Katomérion") on Kreikan kylä, joka sijaitsee Meganísin saarella. Se kuuluu hallinnollisesti Meganísin kuntaan, Lefkaksen alueyksikköön ja Jooniansaarten alueeseen. Kylä muodostaa oman kyläyhdyskuntansa (Τοπική Κοινότητα Κατωμερίου, "Topikí Koinótita Katomeríou"). Kylän väkiluku on 455 (vuonna 2011). Katoméri on Meganísin saaren pääkylä ja Meganísin kunnan kuntakeskus.


title: Katoméri

text: Katoméri sijaitsee sisämaassa Meganísin saaren itäosassa. Se on saaren suurin asutus. Sieltä on matkaa rannalle Vathýn kylään vajaa kilometri ja saaren pääsatamaan Spartochórin kylään noin kolme kilometriä. Kylä on rakennuskannaltaan ja ilmapiiriltään hyvin perinteinen.


title: Dennis Everberg

text: Dennis Alexander Everberg (s. 31. joulukuuta 1991 Västerås, Ruotsi) on ruotsalainen jääkiekkoilija, joka pelaa NHL-seura Winnipeg Jetsin organisaatiossa. Hän on pelipaikaltaan vasen laitahyökkääjä, mutta Everberg osaa pelata myös keskellä. "The Hockey News" -sivuston mukaan pelityyliltään voimahyökkääjäksi luonnehditun Everbergin vahvuuksiin kuuluu koko, luistelu, tekniset taidot, intensiteetti, pelikäsitys, kontaktipelaaminen ja fyysisyys. Hänellä on kehitettävää kokonaisvaltaisessa pelaamisessa ja Everbergin tulisi hallita tunteitaan jäällä paremmin.


title: Dennis Everberg

text: Everberg on Västerås IK:n kasvatti. Hän pelasi myöhemmät juniorivuotensa kuitenkin Rögle BK:ssa, jossa Everberg teki Elitserien-debyyttinsä kaudella 2009–2010, jolloin hän pelasi Elitserienissä 12 runkosarja- ja kahdeksan Kvalserien-ottelua tehopistein 1+1=2. Rögle putosi kauden päätteeksi HockeyAllsvenskaniin. Toukokuussa 2010 Everberg teki kuitenkin kaksivuotisen jatkosopimuksen joukkueen kanssa.


title: Dennis Everberg

text: Kaudella 2010–2011 Everberg teki Allsvenskanissa 41 runkosarja- ja kahdeksassa Kvalserien-ottelussa tehot 5+7=12. Kaudella 2011–2012 hän pelasi olkapäävamman takia runkosarjassa vain viisi ottelua sekä kolme ottelua J20-junioreissa. Kevään 2012 Kvalserienissä Everberg teki kymmenessä ottelussa tehot 2+4=6 ja oli nostamassa Rögleä takaisin Elitserieniin. Samana keväänä hän teki taas kaksivuotisen jatkosopimuksen joukkueen kanssa.


title: Dennis Everberg

text: Ensimmäisellä kokonaisella Elitserien-kaudellaan 2012–2013 Everberg teki 55 runkosarjaottelussa tehot 5+3=8 sekä kymmenessä playoff-ottelussa yhden syöttöpisteen. Rögle putosi kauden päätteeksi taas Allsvenskaniin, jossa hän oli kaudella 2013–2014 joukkueen paras maalintekijä ja kolmanneksi paras pistemies tehoilla 17+17=34. Everberg jakoi koko kevään 2014 Kvalserienin maalipörssin voiton Kelsey Tessierin kanssa, mutta Rögle jäi kuitenkin ilman sarjanousua.


title: Dennis Everberg

text: Toukokuussa 2014 Everberg teki kaksivuotisen tulokassopimuksen Colorado Avalanchen kanssa. Hän sai harjoitusleirin päätteeksi hieman yllättäenkin pelipaikan seuran NHL-kokoopanosta kauden 2014–2015 avauskierrokselle. Everberg teki NHL-debyyttinsä näin ollen 10. lokakuuta 2014 vieraissa Minnesota Wildia vastaan ja sai ottelussa jääaikaa 7.56 minuuttia. NHL-uransa avausmaalin hän teki 2. marraskuuta 2014 Anaheim Ducksia vastaan. Everberg valittiin ottelun kolmostähdeksi. Yhteensä hänen tulokaskautensa toi 55 runkosarjaottelussa tehot 3+9=12. Farmijoukkue Lake Erie Monstersissa, AHL:ssä Everberg pelasi 12 ottelua. Kauden 2015–2016 hän pelasi suurimmaksi osaksi Avalanchen uudessa farmijoukkueessa San Antonio Rampagessa, jonka kolmanneksi paras maalintekijä Everberg oli 15 osumallaan. Hän pelasi kauden aikana 15 NHL-ottelua.


title: Dennis Everberg

text: Kaudeksi 2016–2017 Everberg palasi kotimaahansa ja siirtyi kaksivuotisella sopimuksella Växjö Lakersin riveihin. Hän oli tehoilla 18+19=37 joukkueen toiseksi paras pistemies Olli Palolan jälkeen. Everberg jakoi koko SHL:n (ent. Elitserien) maalipörssin kuudennen sijan Djurgårdens IF:n Matt Andersonin ja Skellefteå AIK:n Joakim Lindströmin kanssa.


title: Dennis Everberg

text: Everberg teki A-maajoukkuedebyyttinsä Karjala-turnauksen 3. marraskuuta 2016 Plzeňissä pelatussa avausottelussa Tšekkiä vastaan. Everberg merkittiin Ruotsin kakkosketjuun Joel Lundqvistin ja Sebastian Wännströmin viereen. Ensimmäisen A-maajoukkuemaalinsä hän teki Sweden Hockey Gamesin avausottelussa 9. helmikuuta 2017 Göteborgissa Tšekkiä vastaan. Hän oli voittamassa maailmanmestaruutta Ruotsin joukkueessa MM-kisoissa 2017 ja 2018.


title: Dennis Everberg

text: Everberg on pelannut myös kuusi nuorten maaottelua.


title: Dennis Everberg

text: Everbergin isä Paul Andersson Everberg toimi Västerås IK:n Elitserien-joukkueen kapteenina vuosina 1997–2000.


title: Sérifos (kylä)

text:
Sérifos () eli Chóra (Χώρα) on Kreikan kylä, joka sijaitsee Sérifoksen saarella. Se kuuluu hallinnollisesti Sérifoksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 364 (vuonna 2011). Sérifos on Sérifoksen saaren pääkylä ja Sérifoksen kunnan kuntakeskus.
Sérifoksen kylä sijaitsee sisämaassa noin viisi kilometriä saaren kaakkoisrannikolla sijaitsevasta Livádin satamakylästä. Se sijaitsee samalla kukkulalla, jossa antiikin aikana sijaitsi Serifoksen poliksen eli kaupunkivaltion kaupunkikeskus.


title: Sérifos (kylä)

text: Kylän rakennuskanta koostuu tyypillisistä valkoisista kykladisista taloista. Kylän nähtävyyksiin kuuluvat muun muassa Pyhän Konstantinuksen ("Ágios Konstantínos"), Pyhän Athanasioksen ("Ágios Athanásios") ja Pyhän Eleutherioksen ("Ágios Elefthérios") kirkot sekä venetsialaisaikaisen linnan rauniot. Kylässä toimii myös Sérifoksen arkeologinen museo.


title: Smínthi

text: Smínthi () on Kreikan kylä, joka kuuluu hallinnollisesti Mýkin kuntaan, Xánthin alueyksikköön ja Itä-Makedonian ja Traakian alueeseen. Aiemmin kylä kuului Mýkin kuntaan ja vuodesta 2011 lähtien Mýkin kunnan Mýkin kunnallisyksikköön. Kylän väkiluku on 277 (vuonna 2011). Smínthi on Mýkin kunnan kuntakeskus.


title: Smínthi

text: Smínthi sijaitsee Rodópivuoristossa jokien Kósynthos ja Megálo Réma yhtymäkohdassa noin 11 kilometriä Xánthista pohjoiseen.


title: Thásos (kaupunki)

text: Thásos () eli Liménas Thásou (, ”Thásoksen satama”) on Kreikan kaupunki, joka sijaitsee Thásoksen saarella. Se kuuluu hallinnollisesti Thásoksen kuntaan, Thásoksen alueyksikköön ja Itä-Makedonian ja Traakian alueeseen. Kaupungin väkiluku on 3 234 (vuonna 2011). Thásos on Thásoksen saaren pääkaupunki ja Thásoksen kunnan kuntakeskus.


title: Thásos (kaupunki)

text: Thásoksen kaupunki sijaitsee Thásoksen saaren pohjoisrannikolla. Se on saaren pääsatama ja sieltä on yhteydet mannermaalle Keramotíin. Kaupunki on rakennettu saaren antiikin aikaisen pääkaupungin Thasoksen länsipuolelle ja sen alueella on paljon antiikin aikaisia raunioita, merkittävimpänä kaupungin agoran alue. Kaupungin nähtävyyksiin kuuluu myös muun muassa Thásoksen arkeologinen museo.


title: Thásos (kaupunki)

text: Thásos muodostaa myös laajemman kaupunkiyhdyskunnan (Δημοτική Κοινότητα Θάσου, "Dimotikí Koinótita Thásou"), johon kuuluvat varsinaisen Thásoksen kaupungin lisäksi Glyfáda, Makryámmos ja Nistéri. Koko yhdyskunnan väkiluku on 3 240.


title: Vathý (Ithaka)

text: Vathý (; myös "Vathí") eli Ithaka () on Kreikan kylä, joka sijaitsee Ithakan saarella. Se kuuluu hallinnollisesti Ithakan kuntaan, Ithakan alueyksikköön ja Jooniansaarten alueeseen. Kylän väkiluku on 1 920 (vuonna 2011). Vathý on Ithakan saaren pääkylä ja Ithakan kunnan kuntakeskus.


title: Vathý (Ithaka)

text: Vathý sijaitsee Ithakan saaren eteläisen osan pohjoisrannikolla luonnonsatamalahden pohjukassa. Se on saaren suurin asutus ja pääsatama. Kylän vanha rakennuskanta on peräisin venetsialaisvallan ajalta. Se kärsi suuria vaurioita vuoden 1953 maanjäristyksessä, mutta useimmat vanhat rakennukset korjattiin. Nykyisin kylän perinteinen rakennuskanta ja -tyyli on suojeltua. Kylän nähtävyyksiin kuuluvat muun muassa kirkot sekä Ithakan arkeologinen museo.


title: Vathý (Ithaka)

text: Vathý muodostaa myös laajemman Ithaka-nimisen kyläyhdyskunnan (Δημοτική Κοινότητα Ιθάκης, "Dimotikí Koinótita Ithákis"), johon kuuluvat Vathýn kylän lisäksi Aetóksen kylä sekä Ekhinadien saariryhmän saaret Arkoúdi, Átokos, Drakonéra, Karlonísi, Lazaréto, Mákri, Oxeía, Pontikós, Prováti ja Vromónas. Koko yhdyskunnan väkiluku on 1 936.


title: Yhdysvaltain legioona

text: Yhdysvaltain legioona () oli Yhdysvaltain armeijaa edeltänyt sotilasosasto, jonka komentajana toimi prikaatinkenraali Anthony Wayne. Legioona toimi vuosina 1792 - 1796 ja sen tehtävänä oli kukistaa Luoteisterritorion intiaanisodat.


title: Carter Cruise

text: Carter Cruise (s. 24. huhtikuuta 1991 Atlanta, Georgia, Yhdysvallat) on yhdysvaltalainen pornonäyttelijä. Vuonna 2015 hän voitti XBIZ Award -gaalassa sekä AVN Award -gaalassa vuoden tulokas -palkinnot.


title: Samantha Saint

text: Samantha Saint (s. 8. kesäkuuta 1987 Memphis, Tennessee, Yhdysvallat) on yhdysvaltalainen pornonäyttelijä. Lokakuussa 2012 hän oli Penthousen kansikuvatyttönä.


title: Laird (täsmennyssivu)

text: Lair voi tarkoittaa:


title: Amy Ried

text: Amy Ried (s. 15. huhtikuuta 1985 Frankfurt, Saksan liittotasavalta) on saksalainen entinen pornonäyttelijä. AVN-palkintoja hän voitti urallaan kolme kappaletta.


title: Billings

text: Billings voi tarkoittaa seuraavia:


title: Guy Moussi

text: Guy Moussi (s. 23. tammikuuta 1985 Bondy) on ranskalainen jalkapalloilija, pelipaikaltaan keskikenttäpelaaja.


title: Guy Moussi

text: Moussi aloitti ammattilaisuransa ranskalaisessa Angers SCO:ssa, jossa hän vuosina 2004–2008 pelasi 50 ottelua Ligue 2:ssa ja 43 ottelua Championnat Nationalissa. Kesällä 2008 Moussi siirtyi Nottingham Forestiin, jossa hän pelasi seitsemän kautta ja yhteensä 136 ottelua Englannin mestaruussarjassa. Kaudella 2013–2014 Moussi kävi myös lainalla saman sarjan Millwallissa.


title: Guy Moussi

text: Marraskuussa 2014 Moussi siirtyi niin ikään Mestaruussarjassa pelaavaan Birmingham Cityyn. Seura ei tarjonnut jatkoa tammikuussa 2015 päättyneeseen sopimukseen. Helmikuussa Moussi siirtyi Suomeen, Veikkausliigassa pelaavaan HJK:hon, kauden 2015 kattavalla sopimuksella.


title: KNM Kobben (S318)

text: KNM Kobben (runkonumero S318) oli Norjan laivaston Kobben-luokan sukellusvene.


title: KNM Kobben (S318)

text: Alus tilattiin Thyssen Nordseewerkeltä Emdenistä Saksasta. Sen köli laskettiin 9. joulukuuta 1963 ja alus laskettiin vesille 25. huhtikuuta 1964. Alus valmistui 15. elokuuta 1964.


title: KNM Kobben (S318)

text: Alus poistettiin palveluksesta ja se luovutettiin 2003 Puolalle varaosiksi.


title: KNM Utvær (S303, 1965)

text: KNM Utvær (runkonumero S303) oli Norjan laivaston Kobben-luokan sukellusvene.


title: KNM Utvær (S303, 1965)

text: Alus tilattiin Thyssen Nordseewerkeltä Emdenistä Saksasta. Sen köli laskettiin 24. maaliskuuta 1965 ja alus laskettiin vesille 30. heinäkuuta 1965. Alus valmistui vielä saman vuoden lopulla 1. joulukuuta.


title: KNM Utvær (S303, 1965)

text: Alus poistettiin palveluksesta ja se myytiin 1989 Tanskalle, joka liitti sen laivastoonsa nimellä "KDM Tumleren".


title: Vălko Tšervenkov

text: Vălko Tšervenkov (Vulko Velev Chervenkov, , 6. syyskuuta 1900 Zlatitsa – 21. lokakuuta 1980 Sofia) oli bulgarialainen kommunistipoliitikko. Hän toimi kommunistipuolueen johtajana vuosina 1950–1954 ja pääministerinä 1950–1956. Hänen toimintaansa leimasi stalinistisen yhteiskuntajärjestelmän vakiinnuttaminen, nopea teollistaminen, maatalouden kollektivisointi ja laajamittainen poliittisen opposition vainoaminen.


title: Vălko Tšervenkov

text: Tšervenkov syntyi Zlatitsassa Bulgariassa. Hän liittyi kommunistisen puolueen jäseneksi vuonna 1919 ja osallistui kommunistisen nuorisojärjestön toimintaan ja sanomalehden toimittamiseen. Hän osallistui epäonnistuneeseen syyskuun 1923 kansannousuun ja tuomittiin kuolemaan, mutta annettiin siirtolaisena siirtyä Neuvostoliittoon..


title: Vălko Tšervenkov

text: Vuonna 1925 Tšervenkov pakeni Neuvostoliittoon. Hän opiskeli Marx-Leninin koulussa Moskovassa ja lopulta toimi sen johtajana. Hän tuli Josif Stalinin kannattajaksi ja oli tunnettu kommunistisen opin asiantuntija. Hänet palkattiin asiamieheksi NKVD:n salanimellä "Spartak" Vuonna 1941 Tšervenkovista tuli radioaseman johtaja, joka lähetti Saksan vastaisia ja kommunistisia viestejä Bulgarian kansalle.


title: Vălko Tšervenkov

text: Vuonna 1944 Tšervenkov palasi Bulgariaan poliittiseen työhön Georgi Dimitrovin kanssa. Tšervenkov valittiin hallituksen jäseneksi toisen maailmansodan jälkeen vuonna 1945. Hänet valittiin kulttuuriministeriksi vuonna 1947 ja varapääministeriksi vuonna 1949. Pian varapääministeriksi tulon jälkeen Bulgarian johtaja Georgi Dimitrov kuoli ja Bulgarian väliaikaisesti hyväksytyn kollektiivisen johdon kanssa Tšervenkovista tuli kommunistipuolueen pääsihteeri ja Vasil Kolarovista pääministeri. Kolarov kuoli vuonna 1950, ja Tšervenkov siirtyi 2. helmikuuta 1950 pääministeriksi Neuvostoliiton hyväksymänä.


title: Vălko Tšervenkov

text: Tšervenkovin politiikka muistutti läheisesti Neuvostoliiton politiikkaa ja Tšervenkov sai lempinimen "Pikku Stalin". Hänen politiikkansa oli puolueen linjan säilyttäminen, mielivaltainen kulttuurin tukahduttaminen ja taiteessa suosittiin vain sosialistista realismismia, henkilöpalvonta ja eristäytynyt ulkopolitiikka. Vuonna 1950 käynnistettiin yhteisomistuksen kampanja. Vuoteen 1951 Tšervenkov hääti viidesosan puolueen jäseniä, mukaan lukien monet korkeat virkamiehet ja hänen kampanjansa oli täydellinen puoluekuri. 460 000 jäsenestä 100 000 erotettiin kommunistipuolueesta 1953. Vaikka Tšervenkovin henkilöpalvonnan malli oli samanlainen kuin Stalinin, hän henkilökohtaisesti hyväksyi sen vain nykyisen poliittisen tilanteen välttämättömyytenä.


title: Vălko Tšervenkov

text: Teollistamisen rakennushankkeiden aikana vuoteen 1953 saakka, Bulgaria oli katkaissut taloudelliset suhteet länteen ja 90% viennistä ja tuonnista oli Neuvostoliiton kanssa käytävää kauppaa. Tšervenkovin hallitus käytti pelottelua ja syrjintää lisätäkseen yhteisomistukseen kannattavuutta. Vuosina 1950-1953 valtion peltopinta-ala kasvoi 12 %:sta 61 %:iin. Huolimatta yhteisomistuksen ponnisteluista vuosina 1949-1953 viisivuotissuunnitelma ei päässyt tavoitteeseensa: tuli -0,9% tappio maataloudessa kaudella, vaikka samaan aikaan teollisuudessa oli merkitty 20,7% kasvua, kun koko talouden kasvu oli 8,4%.


title: Vălko Tšervenkov

text: Tšervenkov oli alkanut suuntautua pois stalinistisen linjalta ennen tämän kuolemaa. Vuonna 1953 Kreikan ja Jugoslavian suhteet solmittiin uudelleen, joitain poliittisia armahduksia myönnettiin, ja suunnittelijat keskustelivat kulutustavaroiden tuotannon lisäämisestä ja hyödykkeiden hintojen alentamisesta. Kun 1953 Tšervenkovilla oli epävarma asema ja hän teki useita vaiheita saadakseen poliittista tukea - hän luopui puolueen johdosta vuonna 1954, vähensi Neuvostoliiton vaikutusta Bulgarian taloudelliseen ja poliittiseen elämään, hidasti kollektivisointia ja vapautti joitakin kymmeniä tuhansia poliittisia vankeja vuonna 1955. Huhtikuussa 1956 Hruštšovin destalinisaation seurauksena, Bulgarian kommunistinen puolue tuomitsi stalinismin ja Tšervenkovin autoritaarisuuden. Hän erosi samana vuonna. Vuosina 1962 ja 1969 hänen jäsenyytensä puolueessa lakkautettiin.


title: Aukanjärvi

text: Aukanjärvi on Pirkanmaalla Punkalaitumella sijaitseva järvi, joka kuuluu Kokemäenjoen vesistössä Loimijoen valuma-alueen Punkalaitumenjoen valuma-alueella.


title: Aukanjärvi

text: Järven pinta-ala on 7,0 hehtaaria ja sen pituus on 600 metriä ja leveys 150 metriä. Järven luusua sijaitsee järven etelärannalla, josta saa alkuunsa 3,8 kilometriä pitkä Luojunsuonoja, joka laskee Nientenojan kautta Punkalaitumenjokeen.


title: Aukanjärvi

text: Järven rantaviiva on 1,4 kilometriä pitkä ja ranta on pääosin moreeni- ja kalliopohjaista metsämaastoa. Länsirannat päättyvät suometsään. Rantoja ei ole rakennettu eikä sinne johda teitä.


title: Aukanjärvi

text: Kalmbergin kartastossa vuodelta 1856 järven nimi kirjoitettiin "Aukkajärvi".


title: Kuulammi

text: Kuulammi on Pirkanmaalla Urjalassa sijaitseva järvi, joka kuuluu Kokemäenjoen vesistössä Loimijoen valuma-alueen Punkalaitumenjoen valuma-alueella.


title: Kuulammi

text: Järven pinta-ala on 8,5 hehtaaria ja sen pituus on 800 metriä ja leveys 150 metriä. Järven luusua sijaitsee järven luoteisrannalla, josta saa alkuunsa 2,8 kilometriä pitkä Kuulamminoja, joka yhtyy Punkalaitumenjokeen laskevaan Rekiojaan.


title: Kuulammi

text: Järven rantaviiva on 1,9 kilometriä pitkä ja ranta on pääosin moreeni- ja kalliopohjaista metsämaastoa. Järven itä- ja koillisosassa on suorantoja. Järven länsirannalla on runsaasti loma-asuntoja, joihin johtaa teitä Urajalasta.


title: Venäjänlammi

text: Venäjänlammi on Kanta-Hämeessä Humppilan Venäjällä sijaitseva järvi, joka kuuluu Kokemäenjoen vesistössä Loimijoen valuma-alueen Punkalaitumenjoen valuma-alueella.


title: Venäjänlammi

text: Soikion muotoisen järven pinta-ala on 1,9 hehtaaria ja sen halkaisija on 200 metriä. Järven luusua sijaitsee järven länsirannalla, josta saa alkuunsa Myllyoja, joka yhtyy alempana Jalasjokeen.


title: Venäjänlammi

text: Järven rantaviiva on 0,55 kilometriä pitkä ja ranta on pääosin hiekkaharjun kangasmaastoa, joka rajutuu alhaalla suohon ja peltoon. Harjunpuoleisella rannalla on uimaranta.


title: Venäjänlammi

text: Humppila rakennutti Venäjänlammille kaupungin uimarannan ja sijoitti sinne hyppytornin.


title: Hu Die

text: Hu Die (, 1907-1989) oli kiinalainen 1900-luvun alkupuolella uransa tehnyt näyttelijä. Hän oli mykkäelokuvan ja varhaisen äänielokuvan ajan ehkäpä tunnetuin näyttelijätär kiinassa. Hu Die teki elokuvia kunnes hän jäi eläkkeelle 1960-luvulla ja asettui Kanadaan.


title: Hu Die

text: Hu Dien alkuperäinen nimi oli Hu Ruihua, Die oli perhosta tarkoittanut salanimi, jollaisia näyttelijät käyttivät tuona aikana usein. Hänen isänsä ori korkea-arvoinen rautatietullivirkailija ja perhe muutti usein kotikaupungistaan Shanghaista muualle. Hu oppi tätä kautta puhumaan useita kiinan kielen murteista. Hu Die liittyi Zhonghuan elokuva-aketmiaan vuonna 1924 ja esiintyi ensimmäisessä elokuvassaan "Victory" seuraavana vuonna. Tällä uransa alkuajalla hän esitti sekaisin nykyaikaisia rooleja, kuten vaimoa ja elokuvatähteä, sekä myyttisiä tai historiallisia hahmoja kuten Meng Jiangnüa ja Zhu Yingtaita. Vuonna 1928 hän solmi sopimuksen Mingxing-elokuvayhtiön kanssa.


title: Hu Die

text: Vuonna 1931 Hu Dien näytteli Shanghain elokuvateollisuuden ensimmäisessä osittain äänellisessä elokuvassa "The Singing Girl Red Peony". 1934 hän esitti puolestaan kaksosien roolia elokuvassa "Twin Sisters", jota on pidetty hänen parhaana roolisuorituksenaan. Vuotta aiemmin vuonna 1933 hän oli saanut Oscaria hieman vastaavan tittelin elokuvakuningatar ("ying hou"), jonka valitsivat tuolloin suositun "Mingxing Daily"-lehden lukijat. Äänestyksessä Hu Die voitti kilpailiansa Lianhua-elokuvayhtön päätähti Ruan Lingyun. Vuonna 1935 Hu Die otti osaa Moskovan ja Berlinin kansainvälisille elokuvafestivaaleille edustaen Kiinalaista elokuvateollisuutta.


title: Hu Die

text: Vuonna 1937 Hu Die pakeni Kiinan–Japanin sotaa Hongkongiin. 1940-luvun alkupuolella hänellä oli suhde Kiinan salaisen palvelun johtajiin kuuluneen Dai Lin kanssa ja suhde päättyi tämän kuoltua 1946. Ennen tätä Hu Die joutui pakenemaan Hongkongistakin Japanilaisten vallatessa alueen ja hän asettui Chongqingin kaupunkiin. Sodan jälkeen Hu Die jatkoi näyttelemistä 1960-luvulle saakka pyörittäen lyhyen aikaa myös omaa elokuvayhtiötään. Hän jäi eläkkeelle vuonna 1967 ja asettui Kanadaan kuollen vuonna 1989. Uransa aikana hän esitti rooleja yli yhdeksässäkymmenessä elokuvassa.


title: KNM Uthaug (S304, 1965)

text: KNM Uthaug (runkonumero S304) oli Norjan laivaston Kobben-luokan sukellusvene.


title: KNM Uthaug (S304, 1965)

text: Alus tilattiin Thyssen Nordseewerkeltä Emdenistä Saksasta. Sen köli laskettiin 31. toukokuuta 1965 ja alus laskettiin vesille 8. lokakuuta 1965. Alus valmistui vielä 16. helmikuuta 1966.


title: KNM Uthaug (S304, 1965)

text: Alus poistettiin palveluksesta ja se myytiin 1990 Tanskalle, joka liitti sen laivastoonsa nimellä "KDM Sælen".


title: Google Wallet

text: Google Wallet on Googlen kehittämä mobiilimaksamispalvelu. Sitä voi käyttää maksamiseen joillakin internetsivuilla, tietyissä Android- ja iOS-sovelluksissa ja monissa Googlen palveluissa. Mobiilisovelluksia voi käyttää rahan lähettämiseen ja NFC-maksamiseen Yhdysvalloissa. Google Wallet -saldoon lisätään rahaa luotto-, maksu -tai lahjakortilla.


title: Bille-luokka

text: Bille-luokka oli Tanskan laivaston kuuden aluksen muodostama torpedoveneluokka, jonka laskettiin vesille 1946-1948.


title: Bille-luokka

text: Alusluokan suunnittelu alkoi jo vuonna 1942 ja sen piirustukset ja tarvittavat materiaalit olivat valmiina Euroopan sotatoimien loppuessa vuonna 1945. Luokan alukset luokiteltiin partioveneiksi 1952, jolloin niiden runkonumerot vaihdettiin P570-575. Ne modernisoitiin 1953-1955, jolloin torpedoputket korvattiin sukellusveneentorjunta-aseilla.


title: Ahvenuslammi (Urjala)

text: Ahvenuslammi on Pirkanmaalla Urjalassa sijaitseva järvi, joka kuuluu Kokemäenjoen vesistössä Loimijoen valuma-alueen Punkalaitumenjoen valuma-alueella.


title: Ahvenuslammi (Urjala)

text: Järven pinta-ala on 5,9 hehtaaria ja sen pituus on 600 metriä ja leveys 100 metriä. Järven luusua sijaitsee järven kaakkoisrannalla, josta saa alkuunsa 900 metriä pitkä Lamminoja, joka laskee Vehkajärveen.


title: Ahvenuslammi (Urjala)

text: Järven rantaviiva on 1,4 kilometriä pitkä ja ranta on pääosin soistunutta moreeni- ja kalliopohjaista metsämaastoa. Sikokankaan puolella on laoma-asuntoja, joiden luo johtaa tie Nuutajärven suunnalta. Punkalaitumen ja Urjalan välinen raja kulkee järven yli niin, että suurin osa järvestä kuuluu Urjalaan.


title: Viktoriia Tuchashvili

text: Viktoriia Tuchashvili (s. 29. maaliskuuta 1981) on ukrainalainen lentopalloilija, joka edustaa salolaista LP Viestiä. Hänen kasvattajaseura on VC ISTU Kiova. Omaa sukua 2014 avioitunut Viktoriia on Polischuk.


title: Viktoriia Tuchashvili

text: Tuchashvili debytoi Suomen Mestaruusliigassa kaudella 2013-2014 pelaten salolaisjoukkueessa kaksi kautta ennen peliuransa lopettamista. Paluun kentille Tuchashvili teki kaudella 2016-2017 solmittuaan sopimuksen jälleen LP Viestin kanssa.


title: Viktoriia Tuchashvili

text: Tuchashvili on voittanut SM-kultaa 2014, 2015 2017, SM-hopeaa 2018 sekä Suomen Cupin 2014 ja 2016. Lisäksi hänellä on Suomen Cupin hopeaa 2013.


title: Viktoriia Tuchashvili

text: Mestaruusliigan tähdistöön Tuchashvili on valittu 2014, 2015 ja 2017. Kuukauden pelaajaksi hänet on valittu Mestaruusliigassa helmikuussa 2014, lokakuussa 2014 ja helmikuussa 2015.


title: Viktoriia Tuchashvili

text: Ennen Suomeen tuloaan hän pelasi mm. Romaniassa seitsemän kautta voittaen mestaruuden 2005 sekä hopeaa 2011 ja 2012.


title: Viktoriia Tuchashvili

text:
!Kausi
!Seura
!Ottelut
!Pisteet
!Ässät
!Torjunnat
!Kausi
!Seura
!Ottelut
!Pisteet
!Ässät
!Torjunnat


title: Kaikki taivaan linnut

text: Kaikki taivaan linnut () on yhdysvaltalaisen Harper Leen 1950-luvulla kirjoittama romaani, joka julkaistiin 14. heinäkuuta 2015. Teoksen suomensi Kristiina Drews, ja suomennos ilmestyi Gummeruksen kustantamana elokuussa 2015. Kun englanninkielinen laitos julkaistiin, sitä myytiin ensimmäisen viikon aikana yli miljoona kappaletta.


title: Luettelo Saskatchewanin kunnista

text: Luettelo Saskatchewanin kunnista käsittää Kanadan provinssin Saskatchewanin kunnat. Kuntia on tällä hetkellä 786. Kunnat jaetaan kaupunki- ja maalaiskuntiin sekä Pohjois-Saskatchewanin erityiskuntiin. Kunnat ovat Saskatchewanin paikallishallinnon yksiköitä, jotka vastaavat tiettyjen palveluiden kuten koulujen ja terveydenhuollon tuottamisesta.


title: Luettelo Saskatchewanin kunnista

text: Kaupunkikunnat luokitellaan neljään eri tyyppiin, jotka ovat "city", "town", "village" ja "resort municipality". Maalaiskuntia on vain yhtä tyyppiä. Kunnan tyyppi määrittää sille kuuluvat tehtävät. Harvaan asutussa Pohjois-Saskatchewanissa on 24 kuntaa, joiden tehtäviä on kevennetty luomalla Pohjois-Saskatchewanin hallintopiiri joka tuottaa osan kuntien lakisääteisistä palveluista.


title: Luettelo Saskatchewanin kunnista

text: Saskatchewanissa on eniten kuntia väkilukuun suhteutettuna Kanadassa ja kuntien keskimääräinen asukasluku on selkeästi Kanadan pienin, mitä on kritisoitu kalliiksi ja tehottomaksi hallinnoksi ja aluesuunnitteluksi.


title: Luettelo Saskatchewanin kunnista

text: Saskatchewanissa on 462 kaupunkikuntaa. Kunnan tyyppi määräytyy sen asukasluvun mukaan, mutta kunnan täytyy itse anoa tyypin muutosta provinssin hallinnolta. Tyyppiin vaikuttaa myös kunnan talous ja palvelujen laajuus.


title: Luettelo Saskatchewanin kunnista

text: Saskatchewanissa on 296 maalaiskuntaa.


title: Luettelo Saskatchewanin kunnista

text: Provinssin harvaanasuttuun pohjoisosaan on muodostettu Pohjois-Saskatchewanin hallintopiiri, joka tuottaa osan alueen kunnallispalveluista. Hallintopiirin alueella asuu noin 37 000 ihmistä suunnilleen 45 asutuskeskuksessa. Näistä 24 on järjestäytynyt pohjoisen erityiskunniksi. Kuntia on kolmea eri tyyppiä:[ "northern town", "northern village" ja "northern hamlet". Asustuskeskus voi muodostaa kunnan, mikäli siellä asuu vähintään 50 ihmistä ja keskuksessa on vähintään 25 kiinteistöä.


title: Kattelus

text: Kattelus on vuoden 1997 Asuntomessujen pääalueeksi rakennettu asuinalue Raisiossa Kaanaan kaupunginosassa. Katteluksen eteläreunalla on Raisionlahdentie eli kantatie 40, länsipuolella peltoa ja niitä halkova Järvenoja joka myös erottaa Katteluksen pohjoispuolen Jaakkolan asuinalueesta, länsipuolella on Raisionlahti ja välissä Kaanaanrannan uusi asuinalue.


title: Kattelus

text: Ennen asuntomessualuetta paikalla oli kolme omakotitaloa, Kaanaan koulu ja päiväkoti, urheilukenttä sekä muutamia teitä. Kukkulavuorella sijaitsi asuntomessuja varten rakennettu suuri näkötorni, jonka yläosa muistutti linnunpesää. Torni kuitenkin tuhoutui tuhopoltossa toukokuussa 2012.


title: Kattelus

text: Vuonna 2007 Katteluksen alueella (asuntomessualue ja uusi Akselinpihan rivitaloalue) ja asuntomessualueen jälkeen rakennetulla Katteluksen ja Raisionlahden väliin jäävällä Kaananrannalla asui yhteensä noin 350 ihmistä. Asuntomessualueen pohjoispuolelle on rakenteilla 22 hehtaarin Katteluksenmetsän omakotitaloalue 50 talolle. Katteluksen heikkouksina on pidetty huonoa julkista liikennettä ja vähäisiä palveluita sekä Raisionlahdentien liikennemelua, jota tosin vähentävät meluvallit.


title: Kattelus

text: Pinta-alaltaan noin 18 hehtaarin asuntomessualueen asunto- ja aluesuunnittelu perustuu avoimeen arkkitehtikilpailuun, joka järjestettiin vuonna 1994. Kilpailuun osallistui 76 ehdotusta, ja voittajaksi valittiin raisiolaisen Pekka Mäen kilpailutyö ”Tikkua laudalla”. Kilpailutyössä rakennukset ja tontit levittäytyvät viuhkamaisina ja säteittäisinä kukkulan ympärille. Kilpailutyötä ei kuitenkaan toteutettu sellaisenaan, mutta perusrakenne pistokatuineen toteutui. Alueelle rakennettiin seitsemän kerrostaloa, 15 paritaloa ja 25 omakotitaloa. Alue muodostuu talokortteleista, joita reunustaa pihakatujen ja pihapiirien jäsentämät porttit ja aidat. Alueelle rakennettiin muun muassa savitalo, moderneja funkkistaloja ja rakennusten kosteussuojauksessa käytettiin uudenlaisia tekniikoita. Kerrostaloista neljä on ulkoseiniltään puurakenteisia, mutta niiden pystyrunko on betonielementtiä ja välipohjat paikallavalettua betonia. Kolme muuta kerrostaloa ovat niin sanottuja kolmannen sukupolven puukerrostaloja joiden rungot, kantavat rakenteet, välipohjat ja julkisivut ovat puusta.


title: Kattelus

text: Asuntomessujen teemoina olivat luonnonmukainen viherrakentaminen, luonnonmukainen valaistus sekä turvallinen ja terveellinen asuinympäristö. Alue suunniteltiin luonnonmukaisena asuinympäristönä, jossa luontoa pyrittiin säästämään erityisesti kunnallistekniikan ja maiseman suunnittelussa. Esimerkiksi viemärilinjat rakennettiin katujen alle ja kaavamääräyksissä määriteltiin piha-alueiden osat, jotka on säilytettävä luonnontilassa. Alueelle istutettiin myös kanervaa ja mustikanvarpuja nurmikoiden ja erikoisistutusten sijaan.


title: Kattelus

text: Asuntomessuilla vieraili 205 000 kävijää ja 170 asunnosta 59 oli näyttelykohteina. Asuntomessujen sivukohteina olivat Katteluksen viereinen Viheriäisten 1950-luvulla rakennetun kerrostalon peruskorjaus ja Merimaskussa ekologinen Merimaskun Saaristolaiskylä.


title: Leppälattari

text: Leppälattari ("Agathomyia alneti") on lattarien eli lattajalkakärpästen heimoon kuuluva kärpäslaji. Lattarit elävät vanhoissa lehtimetsissä, joissa on kääpiä. Leppälattarilla on suuret punaiset silmät. Ne ovat hyvin pienikokoisia, noin 5 mm. Ne eivät juuri lennä.


title: Leppälattari

text: Lattarit ovat saaneet nimensä siitä, että erään ryhmään kuuluvan heimon naaraiden takanilkat muistuttavat kengänpohjallista.


title: Leppälattari

text: Laji on ollut tuntematon ennen kuin se löytyi Helsingistä Haltialan metsästä ja sen lähellä olevasta Tuomarinkylän Lystikukkulan metsästä. Löydöstä tiedotettiin helmikuussa 2015.


title: Sotkia

text: Sotkia on kylä Akaan Kylmäkoskella ja entinen laiturivaihdetasoinen liikennepaikka (lyh. Sot) Toijalan ja Turun välisellä rataosalla kuusi kilometriä Toijalan rautatieasemalta.


title: Sotkia

text: Sotkian kylään perustettiin rautatieliikennepaikka vuonna 1906; aluksi paikalla oli vain kuormauslaituri tavaraliikennettä varten. Laiturivaihteen ympärille muodostui tiivistä kyläasutusta ja muutamia teollisuuslaitoksia. Vuonna 1960 Sotkialla oli noin 300 asukasta ja se oli Kylmäkosken kirkonkylää suurempi taajama. Myöhemmin taaja-asutus on vähentynyt, mutta asutus on kasvanut nauhamaisena kiinni Toijalaan. Liikennepaikalla oli vuonna 1938 rakennettu asemarakennus, joka tehtiin tulipalossa tuhoutuneen vanhan liikennepaikkarakennuksen tilalle.


title: Sotkia

text: Vuonna 1968 otettiin käyttöön Turun radan uusi linjaus, joka kaarsi aikaisempaa loivempana Toijalan asemalta Sotkialle.


title: Sotkia

text: Kylässä oli OTK:n tytäryhtiö Oy Sotkian levytehdas.


title: Such a Night! Live in London

text: Such a Night! Live in London on Dr. Johnin livelevy vuodelta 1984.


title: Ben Carson

text: Benjamin Solomon "Ben" Carson, Sr. (s. 18. syyskuuta 1951 Detroit, Michigan) on Yhdysvaltain asunto- ja kaupunkikehityksen ministeri ja eläkkeellä oleva neurokirurgi. Hän oli neurokirurgian uranuurtaja, kehitti uusia tekniikoita ja oli ensimmäinen lääkäri, joka onnistuneesti erotti päistään toisissaan kiinni olleet siamilaiset kaksoset. Carson oli ehdolla republikaanipuolueen ehdokkaaksi vuoden 2016 Yhdysvaltain presidentinvaaleissa, mutta luopui kisasta maaliskuussa 2016.


title: Ben Carson

text: Carson syntyi 18. syyskuuta 1951 Detroitissa, Michiganissa. Hänen äitinsä, Sonya Carson, oli vasta 13-vuotias mennessään naimisiin. Saatuaan tietää, että hänen miehellään oli toinenkin perhe, Sonya Carson lähti liitosta ja kasvatti kaksi poikaansa yksin. Äiti teki useita töitä elättääkseen perheensä ja rohkaisi poikiaan lukemaan – hän itse oli lähes lukutaidoton. Perhe asui Detroitissa ja Bostonissa.


title: Ben Carson

text: Carson opiskeli psykologiaa Yalen yliopistossa, josta hän valmistui alempaan korkeakoulututkintoon vuonna 1973, ja vuonna 1977 hän valmistui lääkäriksi Michiganin yliopistosta. 33-vuotiaana hänestä tuli baltimorelaisen Johns Hopkinsin sairaalan johtava lasten neurokirurgi ja nuorin jaoston johtaja sairaalan historiassa. Hänen johtamansa 70 hengen tiimi erotti päistään kiinni olleet siamilaiset kaksoset ensimmäisenä maailmassa. Carson työskenteli Johns Hopkinsissa 30 vuotta ja myös kehitti elintärkeitä tekniikoita aivoleikkauksiin.


title: Ben Carson

text: Vuonna 2008 presidentti George W. Bush palkitsi Carsonin Presidential Medal of Freedom -mitalilla, joka on korkein siivilikunniamerkki Yhdysvalloissa.


title: Ben Carson

text: Vuoden 2013 helmikuussa Carson puhui Kansallisella rukousaamiaisella Washingtonissa. Puheessaan hän muun muassa kritisoi presidentti Barack Obaman terveydenhuoltouudistusta. Puheesta tuli menestys konservatiivien joukossa, ja toukokuussa 2015 Carson ilmoitti lähtevänsä mukaan republikaanien esivaaleihin.


title: Ben Carson

text: Carsonin kampanjansa aikana ja sitä ennen esittämät kommentit herättivät paljon huomiota. Hän muun muassa sanoi, että homoseksuaalisuus on ihmisen oma valinta, kutsui terveydenhuoltouudistusta pahimmaksi asiaksi sitten orjuuden, ja väitti, että yksi syy holokaustiin oli asekontrolli, koska juutalaiset eivät pystyneet puolustamaan itseään.


title: Ben Carson

text: Hartaana kristittynä Carson oli suosittu etenkin uskonnollisten äänestäjien keskuudessa. Marraskuussa 2015 hän oli hetkellisesti mielipidemittausten kärjessä, mutta kampanjan henkilöstöongelmat ja Carsonin oma valmistautumattomuus vetivät hänen suosionsa alas, ja maaliskuussa 2016 hän myönsi, ettei kampanjaa kannata jatkaa. Carsonin kampanja oli kerännyt rahoitusta noin 60 miljoonaa dollaria, joka oli suurin summa republikaanipuolueen ehdokkaista.


title: Ben Carson

text: Luovuttuaan esivaalikisasta Carson antoi tukensa Donald Trumpille; tosin hän kertoi myöhemmin valinneensa Trumpin, koska tällä oli parhaat mahdollisuudet voittaa presidenttiys. 2. maaliskuuta 2017 lähtien hän on ollut Trumpin hallinnon asunto- ja kaupunkikehityksen ministeri.


title: HMS Neptun (Nep)

text: HMS Neptun (tunnus Nep) oli Ruotsin laivaston Näcken-luokan sukellusvene.


title: HMS Neptun (Nep)

text: Alus tilattiin Kockumsilta Karlskronavarvetilta ja sen köli laskettiin maaliskuussa 1974. Alus laskettiin vesille 13. elokuuta 1979 ja se liitettiin laivastoon 5. joulukuuta 1980.


title: HMS Neptun (Nep)

text: Alus on poistettu palveluksesta ja se on sijoitettu Karlskronan merimuseoon.


title: The Ultimate Dr. John

text: The Ultimate Dr. John on Dr. Johnin kokoelmalevy vuodelta 1987.


title: Museojuridiikka

text: Museojuridiikka tai museo-oikeus on kehittymässä oleva oikeudenala. Museojuridiikan pohdinta käynnistettiin K.H. Renlundin museossa Kokkolassa marras-joulukuussa vuonna 2014 museoammattilaisten ja juristien yhteistyöprojektina. Museojuridiikan tarkoitus on toimia museoalan ammattilaisten työkaluna ja apuvälineenä, joka helpottaa käytännössä vastaan tulevien juridisten kysymysten ratkaisemisessa ja jäsentämisessä. Museojuridiikan ydinalaan kuuluvat tekijänoikeuslaki, sopimusasiat, julkisuus, tietosuoja ja muita informaatio-oikeuden asioita.


title: Museojuridiikka

text: Suomessa museosektorin puitesäännöstöjä ovat museolaki ja museoasetus, jotka luovat puitteet ja lähtökohdat museotoiminnalle määrittelemällä sen tavoitteet ja tehtävät. Museolain mukaan museotoiminnan tavoitteena on ylläpitää ja vahvistaa väestön ymmärrystä kulttuuristaan, historiastaan ja ympäristöstään. Museoiden tulee edistää kulttuuri- ja luonnonperintöä koskevan tiedon saatavuutta tallentamalla ja säilyttämällä aineellista ja visuaalista kulttuuriperintöä tuleville sukupolville, harjoittamalla siihen liittyvää tutkimusta, opetusta ja tiedonvälitystä sekä näyttely- ja julkaisutoimintaa. Nämä ovat myös laajemman museojuridiikan lähtökohtia, joiden ympärille oikeudenala rakentuu.


title: Luettelo Aku Ankan taskukirjoista (erikoisnumerot)

text: Tämä on luettelo Aku Ankan taskukirjojen erikoisnumeroista. Erikoisnumeroita julkaistiin yhteensä 11 kappaletta vuosina 1984–2000. Sen jälkeen on julkaistu säännöllisesti teemanumeroita erikoisnumeroiden sijaan.


title: Heikki Lyytinen (professori)

text: Heikki Juhani Lyytinen (s. 24. kesäkuuta 1946 Kuopio) on Jyväskylän yliopiston psykologian professori. Hän toimi Jyväskylän yliopiston psykologian professorina vuosina 1997–2014. Pian eläkkeelle jäämisensä jälkeen, hänet nimitettiin vuonna 2015 Jyväskylän yliopiston Agora Centeriin Unescon oppituolin professoriksi (2015–2019), jonka tavoitteena on kansainvälinen lukutaidon edistäminen.


title: Heikki Lyytinen (professori)

text: Lyytinen kirjoitti ylioppilaaksi Kuopion lyseosta (1965). Hän valmistui Jyväskylän yliopistosta kasvatustieteen kandidaatiksi 1970 ja lisensiaatiksi 1974 sekä psykologian tohtoriksi 1984. Hänen englanninkielisen väitöskirjansa (1984) otsikkona oli "The psychophysiology of anticipation and arousal". Hän on Helsingin yliopiston dosentti (1985–).


title: Heikki Lyytinen (professori)

text: Ennen professuuria Lyytinen toimi Jyväskylän yliopitossa assistenttina (1968–1974), tutkimusassistenttina (1974–1978), yliassistenttina (1979–1986), Suomen Akatemian vanhempana tutkijana (1986–1989), Jyväskylän yliopiston apulaisprofessorina (1990–1997).


title: Heikki Lyytinen (professori)

text: Hän on tutkinut oppimista, varsinkin oppimisvaikeuksia ja oppimisen häiriöitä neuropsykologisen ja psykofysiologisen tutkimuksen alueilla. Hän on suositun, kirjanten tunnistamista opettavan Ekapelin kehittäjä; kansainvälisesti oppimispeli tunnetaan nimellä "GraphoGame".


title: Heikki Lyytinen (professori)

text: Hän oli Jyväskylän yliopiston toinen vararehtori vuosina 1997–2000. Lyytinen oli Suomen Akatemian rahoittaman huippuyksikön johtaja yhdessä professori Lea Pulkkisen kanssa vuosina 1994–2005 (Ihmisen kehitys ja riskitekijät) ja yhdessä professori Jari-Erik Nurmen kanssa (Oppimisen ja motivaation tutkimus) vuosina 2006–2011.


title: Heikki Lyytinen (professori)

text: Lyytinen on kirjoittanut yhdessä työtoveriensa kanssa lukuisia psykologiaa käsitteleviä kirjoja ja yli 200 pääasiassa psykologiaa käsittelevää tieteellistä artikkelia (jo vuoteen 2007 mennessä). Hänen tieteellinen tuotantonsa on jatkunut aktiivisena tämän jälkeenkin.


title: Heikki Lyytinen (professori)

text: Professori Lyytinen on ollut Suomaisen Tiedeakatemian jäsen vuodesta 2002. Hän on saanut monia tunnustuksia. Vuonna 2005 hänelle myönnettiin 50 000 euron suuruinen Philips Nordic Prize tunnustuksena ansioikkaasta lasten oppimisvaikeuksiin liittyvästä tutkimustyöstä. Vuonna 2012 hänet palkittiin Allvar-palkinnolla.


title: Heikki Lyytinen (professori)

text: Hänellä on vaimonsa, professori Paula Lyytisen kanssa kaksi tytärtä.


title: In a Sentimental Mood (albumi)

text: In a Sentimental Mood on Dr. Johnin levy vuodelta 1989.


title: Validia ammattiopisto

text: Validia ammattiopisto, aiemmin Invalidiliiton Järvenpään koulutuskeskus (IJKK), oli ammatillinen erityisoppilaitos, jonka päätoimipiste sijaitsi Järvenpään kaupungissa. Validia kuului vuonna 2009 perustettuun AMEO-kumppanuusverkostoon (Ammatillisten erityisoppilaitosten yhteistyöverkosto). Vuoden 2018 alusta Validia yhdistyi Bovallius-ammattiopiston kanssa Ammattiopisto Spesiaksi.


title: Validia ammattiopisto

text: Yli 600 opiskelijan Validian päätoimipiste sijaitsi Järvenpään keskustassa. Validialla oli Järvenpään toimipisteiden (Mannilantie 27 ja Yhteiskouluntie 2) lisäksi toimintaa Haminassa (Tikkupolku 1), Kotkassa (Kymenlaaksonkatu 20) ja Nurmijärvellä (Hiirenhäntä 1).


title: Validia ammattiopisto

text: Validian toiminta pohjautui vuonna 1942 alkujaan sotainvalideille järjestettyyn ammattikoulutukseen (Westendin Invaliidien ammattioppilaitos). Ensimmäinen ammattikoulutus Järvenpäässä oli 9. elokuuta 1948 alkanut kaksivuotinen sähköalan kurssi (Järvenpään Invaliidien Ammattihuoltolaitos). Koulun nimi muuttui 1. elokuuta 2014 alkaen Validia Ammattiopistoksi ja vuoden 2018 alusta Ammattiopisto Spesiaksi.


title: Validia ammattiopisto

text: Validia ammattiopistossa oli mahdollista suorittaa ammatillinen perustutkinto usealla koulutusalalla:Lisäksi oppilaitos tarjosi


title: Dominik Baldauf

text: Dominik Baldauf (s. 23. huhtikuuta 1992) on itävaltalainen maastohiihtäjä. Hän edustaa SV Sulzberg-Vorarlbergiä.


title: Dominik Baldauf

text: Baldauf hiihti ensimmäisen kerran maastohiihdon maailmancupissa maaliskuussa 2012 Lahden perinteisen sprintissä. Ensimmäiset maailmancupin pisteensä hän saavutti tammikuussa 2015 Rybinskin vapaan sprintistä ollen 26:s. Yksittäisessä maailmancupin kilpailussa hän on sijoittunut parhaimmillaan 17:nneksi Dresdenin vapaan hiihtotavan sprintissä tammikuussa 2018. Tour de Skillä 2018–2019 hän oli kahdeksas Val Müstairin vapaan hiihtotavan sprintissä.


title: Dominik Baldauf

text: Hän kilpaili perinteisen sprintissä vuoden 2015 MM-kilpailuissa Falunissa sijoittuen sijalle 19. Lahden MM-kilpailuissa 2017 hän oli vapaan hiihtotavan sprintissä 18:s. Pyeongchangin olympialaisissa 2018 hän oli parhaimmillaan perinteisen sprintissä 35:s.


title: Dominik Baldauf

text: Baldauf on osallistunut kolmiin nuorten MM-kilpailuihin.


title: Mostafa Nazari

text: Mostafa Nazari (; s. 11. joulukuuta 1978 Teheran) on iranilainen futsalmaalivahti. Hän edustaa Tasisat Daryaeita ja Iranin futsalmaajoukkuetta. Nazari on yksi maailman parhaista maalivahdeista ja hänet valittiinkin vuonna 2010 maailman parhaaksi maalivahdiksi.


title: Mostafa Nazari

text: Nazari on pelannut kaksissa MM-kilpailuissa vuosina 2008 ja 2012. Maajoukkuetasolla Nazari on voittanut kolmesti Aasian-mestaruuden ja kerran Confederations Cupin.


title: Mostafa Nazari

text: Seuratasolla Nazari on pelannut koko uransa kotimaassaan, lukuun ottamatta kautta 2013-2014, jonka hän vietti Venäjän pääsarjan MFK Norilsk Nickelissä. Nykyistä seuraansa Tasisat Daryaeita Nazari on edustanut vuodesta 2014 asti. Hän on voittanut seuratasolla Iranin mestaruuden kaksi kertaa ja Aasian mestareiden liigan niin ikään kahdesti.


title: Belchior

text: Nuno Ricardo Santos Belchior (eli Belchior; s. 9. lokakuuta 1982 Barreiro) on portugalilainen beachfutispelaaja. Hän edustaa Sporting Portugalia ja Portugalin beachfutismaajoukkuetta. Pelipaikaltaan Belchior on hyökkääjä. Hän on 176 senttimetriä pitkä.


title: Belchior

text: Belchior on edustanut Portugalia yhdeksissä MM-kilpailuissa, joista hän on voittanut yhden kullan vuodelta 2015, yhden hopean vuodelta 2005 ja viisi pronssia vuosilta 2003, 2004, 2008, 2009 ja 2011. Euro Beach Soccer Leaguen hän on voittanut kolmesti, kuten myös Euro Beach Soccer Cupin. Vuoden 2015 Euroopan kisoista Belchior saavutti Portugalin kanssa pronssia voittaen myös kisojen maalikuninkuuden kahdeksalla osumallaan.


title: Belchior

text: Seuratasolla Belchior on pelannut kotimaansa lisäksi Italiassa ja Arabiemiraateissa. Arabiemiraateissa Belchior voitti maan mestaruuden Al-Ahli Clubin kanssa vuonna 2012.


title: On a Mardi Gras Day

text: On a Mardi Gras Day on Dr. Johnin ja Chris Barberin livelevy vuodelta 1990.


title: Centroplacaceae

text: Centroplacaceae on pieni trooppinen kasviheimo koppisiemenisten Malpighiales-lahkossa.


title: Centroplacaceae

text: Heimon kasvit ovat puita, joiden kukinto on haaroittunut. Kukassa on viisi hedettä, jotka sijaitsevat kohdakkain verholehtien kanssa. Vartalo on harittavahaarainen ja luotit hieman laajentuneita. Siemenaiheet ovat parittain. Hedelmä on selkäluomainen kota, jonka kussakin lokerossa on vain yksi siemen, jossa on vaippa eli arillus. Alkio on lyhyt.


title: Centroplacaceae

text: Heimon lajit kasvavat Länsi-Afrikassa ja Etelä-Aasiassa saaristoineen.


title: Centroplacaceae

text: Centroplacaceae muodostaa yhdessä vesirikkokasvien (Elatinaceae) ja heimon Malpighiaceae kanssa yhteisen kladin eli evoluutiohaaran, jossa kukkaperät ovat nivelikkäitä ja hedelmä on verhiön suojaama. Kladin iäksi arvioidaan (109.4-)102.1(-93.3) miljoonaa vuotta.


title: Centroplacaceae

text: Centroplacaceae koostuu kahdesta suvusta ja kuudesta lajista, joiden erilaistuminen lienee alkanut noin (94.3-)63.7(-35.1) miljoonaa vuotta sitten.


title: Centroplacaceae

text: 1. "Centroplacus glaucinus" on ainoa laji suvussaan ja kasvaa Länsi-Afrikassa varsin pienellä alueella. Se on ainavihanta puu, jonka lehdet ovat kahdessa rivissä, korvakkeellisia ja sahalaitaisia. Kasvi on kaksikotinen, ja kukat ovat pieniä ja sijaitsevat haarovissa kukinnoissa. Hedekasvin kukissa on liuskainen mesiäinen hetiön ulkopuolella, viisi hedettä ja emiön jäänne; heteiden lokerositeet ovat hyvin kehittyneet ja ponnet avautuvat kahdella kärkiraolla. Emikasvin kukat ovat teriöttömiä ja niissä on vähäpätöiset joutoheteet sekä yhdislehtinen, kolmesta emilehdestä muodostunut sikiäin. Hedelmä on kota ja avautuu tyvestä.


title: Centroplacaceae

text: 2. "Bhesa"-suvussa on viisi ainavihantaa ja sienijuurellista puulajia Intialais-malaijilaisella alueella. Lehtiasento on kierteinen, ja lehdet ovat ehyitä ja isokorvakkeisia. Pikkusuonet ovat tiheän tikapuumaisesti sivusuonten välissä; ruoti on kärjestään turvonnut. Kukinto on terttumainen, kukat pieniä ja huomaamattomia; niissä on kierteislehtinen teriö, mesiäinen ja kahden emilehden muodostama yhdislehtinen sikiäin, jossa siemenaiheet ovat pohjaistukassa. Hedelmä on liiteluomainen ja kaksiliuskainen, siemenet vaipallisia.


title: Centroplacaceae

text: Aikaisemmin "Centroplacus" on sijoitettu Pandaceae-heimoon tai väliaikaisesti tyräkkikasveihin (Euphorbiaceae) ja Bhesa-sukua on pidetty kelaskasveihin (Celastraceae) kuuluvana.


title: HMS Najad (Nad)

text: HMS Najad (tunnus Nad) oli Ruotsin laivaston Näcken-luokan sukellusvene.


title: HMS Najad (Nad)

text: Alus tilattiin Kockumsilta Karlskronavarvetilta ja sen köli laskettiin 1976. Alus laskettiin vesille 13. elokuuta 1979 ja se liitettiin laivastoon 26. kesäkuuta 1981.


title: HMS Najad (Nad)

text: Alus on poistettu palveluksesta.


title: Giancarlo Giancovich

text: Giancarlo Giancovich (s. 22. joulukuuta 1981) on englantilainen jalkapalloilija ja beachfutispelaaja, joka edustaa jalkapallossa Englannin yhdeksänneksi korkeimmalla sarjatasolla pelaavaa Brading Townia. Giancovich on pelipaikaltaan hyökkääjä. Hän on kotoisin Wightsaarelta.


title: Giancarlo Giancovich

text: Giancovich on pelannut Brading Townissa vuodesta 2010 asti. Vuonna 2011 hän pelasi kaksi ottelua kotipaikkansa Wightsaaren jalkapallomaajoukkueessa Island Gamesissa.


title: Giancarlo Giancovich

text: Giancovich pelaa myös beachfutista Englannin korkeimmalla sarjatasolla Sandown Sociedadin paidassa. Hänellä on useita maan mestaruuksia. Vuonna 2013 Giancovich pelasi joukkueensa kanssa Euro Winners Cupissa, jossa hän onnistui maalinteossa kahdesti. Giancovich on Englannin ensimmäinen ja ainoa beachfutista ammatikseen pelaava pelaaja, vuonna 2009 hän pelasi Italian pääsarjan Cherviassa.


title: Giancarlo Giancovich

text: Giancovich on kuulunut pitkään myös Englannin beachfutismaajoukkueeseen. Hän debytoi maajoukkueessa Mundialiton ottelussa Portugalia vastaan vuonna 2003. Giancovich on myös maajoukkueen kaikkien aikojen paras maalintekijä 76 maalillaan 77 maaottelussa ja on myös maajoukkueen kapteeni.


title: Rothschildin pronssiveistokset

text: Rothschildin pronssiveistokset ovat kaksi pronssiveistosta, jotka brittiläisten tutkijoiden mukaan ovat Michelangelon veistämiä.


title: Rothschildin pronssiveistokset

text: Kaikkien Michelangelon pronssiveistosten oli uskottu hävinneen, kunnes Cambridgen yliopiston ja brittiläisen Fitzwilliam-museon johtama tutkijaryhmä ilmoitti 2015, että se uskoo erään yksityishenkilön omistuksessa olevien kahden patsaan olevan Michelangelon noin 1506–1508 tekemiä. Patsaat ovat Fitzwilliam Museumissa olevat kaksi patsasta, noin metrin korkuiset, panttereilla ratsastavia, lihaksikkaita ja alastomia miehiä esittävät patsaat. Jo 1800-luvulla niitä arveltiin Michelangelon tekemiksi, mutta ajatuksesta luovuttiin, sillä niistä puuttui signeeraus.


title: Rothschildin pronssiveistokset

text: Veistokset ovat noin metrin korkuisia. Veistokset on nimetty "Rothschildin pronssiveistoksiksi" niiden ensimmäisen omistajan, pankkiirisuvun jäsenen Adolphe de Rothschildin mukaan. Eri vaiheiden jälkeen ne päätyivät Sothebyn huutokaupasta nykyiselle, nimeämättömälle omistajalle.


title: Rothschildin pronssiveistokset

text: Tutkijoiden mukaan attribuutioprosessissa on ollut keskeistä yksityiskohta eräässä Michelangelon oppilaan piirroksessa, joka on nykyisin Ranskassa Montpellier’n Musée Fabressa. Piirustuksen yhdessä nurkassa on kuvattuna nuorukainen samassa asennossa pantterin selässä. Cambridgen yliopiston professori Paul Joannides yhdisti veistokset siihen. Sen jälkeen tehtiin Sveitsissä kuvaus, jonka avulla veistos voitiin ajoittaa 1500-luvun ensimmäiselle vuosikymmenelle. Professori Peter Abrahams Warwickin yliopistosta osoitti, että veistoksen yksityiskohdat täsmäävät Michelangelon tyylin kanssa. Veistoshahmoja verrattiin myös Sikstiiniläiskappelin maalausten alastomiin hahmoihin.


title: Rothschildin pronssiveistokset

text: Brittiläisten tutkijoiden mukaan tekijä on Michelangelo ja ajankohta 1506–1508, jolloin Michelangelo oli vähän yli 20-vuotias. Veistokset ovat esillä museossa 3. helmikuuta – 9. elokuuta 2015, ja niiden tutkimusvaiheista on julkaistu kirja.


title: Carlos Peña

text: Carlos Alberto Peña Rodríguez (s. 29. maaliskuuta 1990 Ciudad Victoria, Tamaulipas) on meksikolainen jalkapalloilija, joka edustaa Primera División de Méxicossa pelaavaa Club Leónia. Pelipaikaltaan oikeajalkainen Peña on keskikenttäpelaaja. Hän kuuluu myös Meksikon jalkapallomaajoukkueeseen.


title: Carlos Peña

text: Peña edusti vuoteen 2011 asti CF Pachucaa, jonka paidassa hän pelasi pääsarjassa 20 ottelua tehden yhden maalin vuosina 2010-2011.


title: Carlos Peña

text: Vuonna 2011 Peña siirtyi Meksikon toiseksi korkeimmalla sarjatasolla pelanneeseen Club Leóniin, joka nousi kauden 2011-2012 jälkeen Primera División de Méxicoon voitettuaan Ascenso MX:n eli toiseksi korkeimman sarjatason mestaruuden. Vuonna 2013 Peña voitti Leónin kanssa liigan Aperturan ja seuraavana vuonna Clausuran. Peña kuuluu nykyisin seuran avainpelaajiin.


title: Carlos Peña

text: Peña debytoi Meksikon jalkapallomaajoukkueessa lokakuussa 2012 MM-karsintaottelussa El Salvadoria vastaan. Avausmaali maajoukkuepaidassa syntyi epävirallisessa ystävyysottelussa Suomea vastaan lokakuussa 2013. Peña kuului maajoukkueeseen sekä vuoden 2013 Gold Cupissa että vuoden 2014 MM-kilpailuissa Brasiliassa. MM-kilpailuissa Peña pelasi yhdessä Meksikon ottelussa.


title: Carlos Peña

text: Peñan lempinimi on Gullit, sillä hänessä on yhdennäköisyyttä takavuosien alankomaalaistähden Ruud Gullitin kanssa.


title: Villanovan yliopisto

text: Villanovan yliopisto ("Villanova University") on yksityinen yliopisto Philadelphian metropolialueella, Pennsylvanian osavaltiossa Yhdysvalloissa. Yliopiston perustivat augustinolaiset vuonna 1842, ja vuonna 2014 siellä opiskeli hieman yli 10 000 opiskelijaa.


title: Villanovan yliopisto

text: Villanovan yliopistoa edustavat NCAA:n alaisessa yliopistourheilussa Villanova Wildcatsin nimellä kulkevat joukkueet. Perinteisesti yliopistolla on ollut vahva läsnäolo miesten koripallon turnauksessa, jossa Villanova on voittanut I-divisioonan kolmesti (1985, 2016, 2018).


title: HMS Västergötland (Vgd)

text: HMS Västergötland (tunnus Vgd) oli Ruotsin laivaston Västergötland-luokan sukellusvene.


title: HMS Västergötland (Vgd)

text: Alus tilattiin Kockumsilta Malmöstä ja Karlskronavarvetilta ja sen köli laskettiin 10. tammikuuta 1983. Alus laskettiin vesille 17. syyskuuta 1986 ja se liitettiin laivastoon 27. marraskuuta 1987.


title: HMS Västergötland (Vgd)

text: Alus on poistettu palveluksesta ja se on myyty 2012 Singaporelle, joka liitti sen laivastoonsa 30. huhtikuuta 2013 nimellä "RSS Swordsman".


title: Vesirikkokasvit

text: Vesirikkokasvit (Elatinaceae) on pieni kasviheimo koppisiemenisten Malpighiales-lahkossa.


title: Vesirikkokasvit

text: Vesirikkokasvit ovat ruohoja tai pieniä pensaita, jotka kasvavat kosteilla kasvupaikoilla. Kasvit erittävät pihkaa. Lehdet ovat vastakkaisia, enemmän tai vähemmän hammaslaitaisia ja niissä on rauhasia; korvakkeet ovat pieniä ja kalvomaisia. Pienet kukat ovat tavallisesti viuhkomaisissa ryhmissä, tavallisesti 5-6-lukuisia. Verhiö on eri- tai yhdislehtinen ja teriö kierteinen eli kontortti. Heteet sijaitsevat verhovastaisesti ja niitä on yhtä monta tai kaksi kertaa niin monta kuin verholehtiä. Yhdislehtinen sikiäin koostuu 2-5 emilehdestä, kussakin on paljon siemenaiheita; luotit ovat nystyisiä. Hedelmä on kota, joka sisältää vaihtelevissa määrin käyristyneitä, melkein matomaisia siemeniä. Alkio on enemmän tai vähemmän linssinmuotoinen.


title: Vesirikkokasvit

text: Vesirikkokasvien heimo on levinnyt miltei koko maapallolle arktisia alueita lukuun ottamatta, enimmältään kuitenkin tropiikkiin. Myös Suomessa on muutama vesirikkolaji ("Elatine").


title: Vesirikkokasvit

text: Vesirikkokasvit ja heimo Malpighiaceae kuuluvat Malpighiales-lahkossa samaan evoluutiohaaraan, jonka ominaisuuksia ovat mm. putkiloelementtien yksinkertaiset perforaatiot, tärkkelys- ja proteiinijyvästen puuttuminen siiviläputkien plastideista, vastakkainen lehtiasento, viuhkomainen kukinto, kukkien kiertyminen ylösalaisin, mesiäisen puuttuminen, kotahedelmä ja vähäinen endospermi siemenessä. Heimot ovat voineet erota toisistaan noin (113-)98, 89(-85) tai (99.9-)86.1(-72.9) miljoonaa vuotta sitten. On arveltu, että kummankin heimon yhteisellä kantamuodolla olisi ollut vastakohtaiset kukat. Kummassakin heimossa esiintyy rauhasia lehdissä ja pihkaa ja maitiaisnestettä.


title: Vesirikkokasvit

text: Heimossa on kaksi sukua ja yhteensä 35 lajia. 25 lajia on suvussa "Bergia", kymmenen lajia on vesirikkoja ("Elatine"). Sukujen erilaistuminen heimon evoluutiossa lienee tapahtunut (76.3-)48(-25.1) miljoonaa vuotta sitten.


title: Goin’ Back to New Orleans

text: Goin' Back to New Orleans on Dr. Johnin levy vuodelta 1994.


title: Union College

text: Union College on yksityinen yliopisto Schenectadyssä, New Yorkin osavaltiossa Yhdysvalloissa. Yliopisto on perustettu vuonna 1795, ja vuonna 2014 siellä opiskeli hieman yli 2 000 opiskelijaa.


title: Union College

text: Union Collegea edustavat NCAA:n alaisessa yliopistourheilussa Union Dutchmenin nimellä kulkevat joukkueet. Yliopisto on menestynyt erityisesti jääkiekossa, jossa se voitti vuonna 2014 ensimmäistä kertaa I-divisioonan mestaruuden.


title: Soulin valtionyliopisto

text: Soulin valtionyliopisto (서울대학교; lyh. SNU) on yliopisto Soulissa, Etelä-Korean pääkaupungissa. Yliopisto on perustettu vuonna 1946. Sillä on neljä kampusaluetta, joista kaksi sijaitsee Soulissa, yksi Suwonissa ja yksi Pyeongchangssa. Vuonna 2015 siellä opiskeli runsas 28 000 opiskelijaa, joista noin 3 600 oli tohtoriopiskelijoita.


title: Soulin valtionyliopisto

text: Yliopiston perustaminen tapahtui yhdistämällä kymmenen Soulin alueella toiminutta oppilaitosta yhdeksi kokonaisuudeksi.


title: Soulin valtionyliopisto

text: Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli Soulin kansallisen yliopiston sijaluokkaan 101.-150. maailmassa. Se oli tässä vertailussa maansa arvostetuin ja eräs Aasian parhaista yliopistoista. Aasiassa sitä korkeammalle sijoittui vain kolme japanilaista, kaksi kiinalaista ja yksi singaporelainen yliopisto. Saman sijoituksen SNU:n kanssa sai Aasiasta kymmenkunta muuta yliopistoa.


title: Alpertti Rieskjärvi

text: Alpertti (Alppu) Rieskjärvi on suomalainen kitaristi. Hän on toiminut useassa suomalaisessa bändissä kitaristina lähtien vuodesta 1995. Vuonna 1992 hän sijoittui K.V. Leinon kitarakilpailussa 3. sijalle. Tällä hetkellä hän toimii Rusty Shovel –bändin kitaristina sekä äänittäjänä, miksaajana ja tuottajana.


title: Alpertti Rieskjärvi

text:
Aloitti klassisen kitaran opinnot Lappeenrannan
musiikkiopistossa 1981. Voitti K.V.
Leinon kitarakilpailun 3. sijan 1992.


title: Alpertti Rieskjärvi

text:
K.V. Leinon kitarakilpailun 3. sija 1992
Selma -yhtyeen kitaristina 1995-2008
Morian -yhtyeen kitaristina 2002-2004
Airut -yhtyeen kitaristina 2006-2008
Hausmylly -yhtyeen kitaristina 2007-2010
Devoid Of Fate -yhtyeen kitaristina 2012-
Rusty Shovel -yhtyeen kitaristina 2011-


title: Alpertti Rieskjärvi

text:
Radio Suomipopin tunnarit 2012 Pasi (Poju) Heinosen kanssa.
Pelicans -fanibiisin kitarat Pojun kanssa.
Älä sano mitään ääneen -sävellys, jota Petri Alangon kanssa
JJK-tunnusbiisin sovitus
Poju - Kattilat jakoon kitarat ja banjot
Poju vs. Waldo - Hanskat kattoon – kitarat


title: Latvajärvi (Sammaljoki)

text: Latvajärvi on Pirkanmaalla Punkalaitumella sijaitseva järvi, joka kuuluu Kokemäenjoen vesistössä Loimijoen valuma-alueella Punkalaitumenjoen valuma-alueeseen.


title: Latvajärvi (Sammaljoki)

text: Järven pinta-ala on 19,6 hehtaaria ja sen pituus on 1,1 kilometriä ja leveys 250 metriä. Järven luusua sijaitsee järven länsirannalla, josta saa alkuunsa 2,3 kilometriä pitkä Latvajärvenoja, joka jatkaa Nevanojana ja Nientenojana yhtyen lopuksi Punkalaitumenjokeen Moisionkylän kohdalla.


title: Latvajärvi (Sammaljoki)

text: Järven rantaviiva on 3,0 kilometriä pitkä ja ranta on pääosin moreeni- ja kalliopohjaista metsämaastoa. Järven itä- ja luoteisrannat rajautuvat metsäiseen suohon. Järvellä on kolme luotomaista saarta. Rannoille on rakennettu kahdeksan loma-asuntoa, joille johtaa tiet Sammaljoelta ja Halkivahasta. Sastamalan ja Punkalaitumen välinen raja ylittää järven itäpään siten, että suurin osa järveä kuuluu Sastamalaan.


title: Sammakkolammi (Nuutajärvi)

text: Sammakkolammi on Pirkanmaalla Urjalassa sijaitseva järvi, joka kuuluu Kokemäenjoen vesistössä Loimijoen valuma-alueella Punkalaitumenjoen valuma-alueeseen.


title: Sammakkolammi (Nuutajärvi)

text: Soikion muotoisen järven pinta-ala on 20,4 hehtaaria ja sen halkaisija on 450 metriä. Järven luusua sijaitsee järven länsirannalla, josta saa alkuunsa 4,5 kilometriä pitkä Sammakkolamminoja, joka Myllyojaksi muuttuen yhtyy Jalasjokeen Humppilan Venäjän pohjoispuolella.


title: Sammakkolammi (Nuutajärvi)

text: Järven rantaviiva on 1,7 kilometriä pitkä ja rannan ympäristö on pääosin moreeni- ja kalliopohjaista metsämaastoa, mutta järven ranta rajautuu suohon ja pellonreunaan. Järvi on alkanut kasvaa umpeen.


title: Sammakkolammi (Nuutajärvi)

text: Järvi on nykyään luonnonsuojelualueen sisällä.


title: Huhkalanlammi

text: Huhkalanlammi on Pirkanmaalla Urjalassa sijaitseva tekolampi, joka kuuluu Kokemäenjoen vesistössä Loimijoen valuma-alueella Punkalaitumenjoen valuma-alueeseen.


title: Huhkalanlammi

text: Lampi on 350 metriä pitkä ja 130 metriä leveä. Lammen luusua sijaitsee luoteisrannalla padon yhteydessä, josta saa alkuunsa 1,7 kilometriä pitkä laskuoja Kuulampeen. Lammen ranta on pääosin moreeni- ja kalliopohjaista metsämaastoa. Rannalla on yksi asunto, jonne johtaa tie Nuutajärveltä.


title: Sipoon suomalainen seurakunta

text: Sipoon suomalainen seurakunta on Suomen evankelisluterilaiseen kirkkoon kuuluva seurakunta Sipoossa. Se on osa seurakuntayhtymää, johon kuuluu kaksi seurakuntaa: Sipoon suomalainen seurakunta ja Sibbo svenska församling. Sipoon suomalainen seurakunta on perustettu 1. tammikuuta 1965, jolloin kaksikielinen Sipoon seurakunta jaettiin suomen- ja ruotsinkielisiin seurakuntiin. Sipoon suomalainen seurakunta kuuluu Helsingin hiippakuntaan ja Porvoon rovastikuntaan. Vuoden 2009 alussa Helsinkiin liitetyllä Östersundomin liitosalueella asuneet Sipoon suomalaisen seurakunnan jäsenet siirtyivät Mellunkylän seurakunnan (heinäkuusta 2009 Helsingin Mikaelin seurakunnan) jäseniksi ja Sibbo svenska församlingin jäsenet Matteus församlingin jäseniksi.


title: Sipoon suomalainen seurakunta

text: Seurakunnan pääkirkko on vuonna 1885 valmistunut Sipoon kirkko, joka on Theodor Deckerin suunnittelema. Seurakunnan käytössä ovat myös Sipoon vanha kirkko ja Valon kappeli, Kirkonkylän seurakuntatalo, Söderkullan seurakuntakeskus sekä Pappila. Kirkkoherranvirasto sijaitsee seurakuntatalon yhteydessä olevassa virastotalossa.


title: Sipoon suomalainen seurakunta

text: Sipoon kirkossa messua vietetään pääsääntöisesti sunnuntaisin ja muina kirkkopyhinä klo 10. Kesäaikaan messu pidetään Vanhassa kirkossa. Söderkullan seurakuntakeskuksessa messu järjestetään noin kerran kuukaudessa.


title: Patrice Brisebois

text: Patrice Brisebois (s. 27. tammikuuta 1971 Montreal, Quebec, Kanada) on kanadalainen entinen jääkiekkoilija, pelipaikaltaan puolustaja. Brisebois pelasi NHL-liigassa 18 kauden aikana (1991–2011) yli tuhat ottelua.


title: Patrice Brisebois

text: Brisebois varattiin numerolla 30 vuoden 1989 . Ennen varaustaan Montreal Canadiensiin Brisebois pelasi QMJHL-junioriliigaa joukkueissa Laval Titan ja Drummondville Voltigeurs.


title: Patrice Brisebois

text: Brisebois pelasi Canadiensissa kahteen otteeseen 16 kauden ajan, voittaen Stanley Cupin kauden 1992–1993 päätteeksi. Hän edusti NHL:ssä myös Colorado Avalanchea kahden kauden ajan. NHL:n työsulkukaudella 2004–2005 Brisebois pelasi kymmenen ottelua Sveitsin liigan Kloten Flyersissa.


title: Gearóid Morrissey

text: Gearóid Morrissey (s. 17. marraskuuta 1991 Cork) on irlantilainen jalkapalloilija, joka edustaa Englannin kakkosliigassa pelaavaa Cambridge Unitedia. Pelipaikaltaan oikeajalkainen Morrissey on keskikenttäpelaaja.


title: Gearóid Morrissey

text: Morrissey edusti nuorten tasolla Blackburn Roversia. Hänen ensimmäinen ammattilaisseuransa oli Irlannin 1. divisioonassa tuolloin pelannut Cork City FC, jossa Morrissey debytoi vuonna 2010. Cork nousi kauden 2011 jälkeen Irlannin valioliigaan voitettuaan 1. divisioonan mestaruuden ja Morrissey debytoi valioliigassa kaudella 2012. Hän pelasi pääsarjatasolla kolme kautta pelaten parhaimmillaan 32 ottelua kaudella 2013. Yhteensä hän pelasi Corkin paidassa 131 ottelua ja teki kymmenen osumaa.


title: Gearóid Morrissey

text: Tammikuun 2015 siirtoikkunassa Morrissey siirtyi Englannin neljänneksi korkeimman sarjatason Kakkosliigan Cambridge Unitediin. Debyytti seurassa tapahtui helmikuussa 2015 FA Cupin ottelussa Manchester Unitedia vastaan.


title: Gearóid Morrissey

text: Morrissey edusti vuonna 2007 Irlannin alle 17-vuotiaiden maajoukkuetta pelaten viisi ottelua ilman maaleja ja vuonna 2008 alle 19-vuotiaiden maajoukkuetta pelaten kahdeksan ottelua ilman maaleja.


title: One Planet Living

text: One Planet Living on englannista lähtöisin oleva kestävän elämäntavan konsepti, jonka tarkoitus on kannustaa ihmisiä ja yhteisöjä elämään sosiaalisesti kestävästi ja maapallon kantokyvyn rajoissa. Konseptiin kuuluu kymmenen One Planet -periaatetta, jotka ohjaavat kehittämään kestäviä ratkaisuja ja joiden ekologinen jalanjälki olisi yhden maapallon kokoinen. One Planet Living -konseptin on kehittänyt englantilainen voittoa tavoittelematon organisaatio yhteistyössä maailman luonnonsäätiön (WWF) kanssa.One Planet living toimintamallia on sovellettu Suomessa vuodesta 2014 alkaen Jyväskylässä Kankaan aluekehityshankkeessa ja Vantaalla Kivistön kaupunkikeskuksen kehityksessä.


title: Zaida Hämäläinen

text: Zaida Hämäläinen (s. 31. maaliskuuta 1974 Sulkava) on suomalainen malli ja näyttelijä. Hänet tunnetaan muun muassa roolistaan Halosen rakkaana Aku Louhimiehen ohjaamassa "8-pallo"-elokuvassa.


title: Mick Schumacher

text: Mick Schumacher (s. 22. maaliskuuta 1999, Sveitsi) on saksalainen autourheilija. Kausina 2015–2016 hän kilpaili Saksan Formula 4 -sarjassa, kausina 2017–2018 Euroopan Formula 3 mestaruussarjassa italialaisen Prema Powerteamin tallissa ja kaudella 2019 Formula 2 -sarjassa myös Prema Powerteamin tallissa. Hän solmi tammikuussa 2019 Ferrarin kanssa sopimuksen liittymisestä tallin junioriakatemiaan. Schumacherin isä on seitsenkertainen Formula 1 -sarjan maailmanmestari Michael Schumacher ja hänen setänsä on Formula 1 -sarjassa kuusi voittoa saavuttanut Ralf Schumacher.


title: Mick Schumacher

text: Schumacher ajoi ensimmäisen karting-kilpailunsa kymmenvuotiaana vuonna 2009. Vuonna 2014 hän kilpaili Saksan kartingsarjassa sijoittuen toiseksi. Samana vuonna Schumacher sijoittui toiseksi myös syyskuussa 2014 käydyssä kartingin MM-kilpailussa Ranskassa Essayn radalla. Joulukuussa 2014 hän testasi itse vuokraamaansa formula 4 -autoa Circuit de Catalunyan radalla ja helmikuussa 2015 Bild-lehti kertoi, että Schumacher on tekemässä sopimusta F4-talli Van Amsterfootin kanssa kaudesta 2015. Maaliskuussa 2015 Schumacherin sopimus varmistui ja hän kilpaili uudessa ADAC Formula 4 -sarjassa. Hän saavutti kauden aikana yhden voiton ja kaksi palkintokorokesijaa ollen sarjan loppupisteissä kymmenes. Vuonna 2016 Schumacher ajoi Saksan ja Italian F4-sarjassa Prema Powerteam-tallissa ja sijoittui kummassakin toiseksi.


title: Mick Schumacher

text: Kaudella 2018 hän ajoi F3-sarjaa Prema Powerteamissa ja voitti sarjan voitettuaan kahdeksan kisaa. Hänellä on nyt koossa F1:ssä ajamiseen tarvittavat 40 superlisenssipistettä, joten hän voisi kaudella 2019 ajaa jo kuninkuusluokassa.


title: Mick Schumacher

text: Schumacher teki tammikuussa 2019 managerisopimuksen Nicolas Todtin kanssa. Todt on Kansainvälisen autoliiton FIA:n puheenjohtaja Jean Todtin poika.


title: Mick Schumacher

text: Mick Schumacher oli isänsä Michael Schumacherin kanssa laskettelemassa Méribelin laskettelukeskuksessa joulukuussa 2013, kun hänen isänsä kaatui merkityn rinteen ulkopuolella ja löi päänsä kiveen. Mick Schumacher käytti ennen isänsä lasketteluonnettomuutta salanimeä Mick Betsch, joka tulee hänen äitinsä Corinna Schumacherin tyttönimestä.


title: Hogewey

text: Hogewey on vaikeasta dementiasta tai Alzheimerin taudista kärsiville potilaille tarkoitettu erikoishoitola, joka sijaitsee Amsterdamin lähettyvillä Weespin kunnassa Alankomaissa. Se aloitti toimintansa vuonna 2009 ja on toiminut jatkuvasti liki täydellä kapasiteetilla. Vuoden 2014 lopulla siellä asui 152 potilasta ja työskenteli 250 vanhustenhoitoon erikoistunutta hoitajaa.


title: Hogewey

text: Hogewey on rakennettu jäljittelemään pikkukylän toimintoja, jotta potilaat voisivat elää itsenäisesti tutuntuntuisessa ympäristössä, ja siellä on muun muassa postitoimisto, puutarha ja teatteri. Kylässä on ympärivuorokautinen kameravalvonta ja vain yksi sisäänkäynti. Potilaat asuvat omissa huoneissaan kuuden-seitsemän hengen ryhmissä yhden tai kahden hoitajan kanssa asunnoissa, jotka on huolellisesti suunniteltu ja sisustettu eri aikakausien tyyliin, jotta asukkaat tuntisivat olonsa kotoisaksi. Hoitohenkilökunta käyttää tavallisia vaatteita ja esittää kylän väkeä esimerkiksi kaupan tai postitoimiston työntekijöinä. Kylässä ei käytetä rahaa, ja potilaiden hankinnat sisältyvät hoitomaksuun.


title: Hogewey

text: Hogeweyn rakentaminen maksoi euroa ja sen rahoitus perustui enimmäkseen Alankomaiden valtion tukeen. Potilasmaksu on kokonaisuudessaan kuukaudessa, josta valtio maksaa osan ja potilaan perhe tulojensa mukaan enintään . Hogeweyn potilaiden on todettu tavallisiin hoitolaitoksiin verrattuna syövän paremmin, olevan iloisempia, tarvitsevan vähemmän lääkitystä ja elävän pidempään. Laitos on herättänyt kansainvälistä huomiota ja siellä on vieraillut lukuisia muistisairauksien asiantuntijoita. Englannissa rakennettiin 1950-luvun elämää jäljittelevä hoitokylä Hogeweyn mallin mukaan vuonna 2013.


title: Luettelo suomalaisista kulttuuriskandaaleista

text: Suomen kulttuuriskandaalit (tai kulttuurikohut, kohutapaukset) ovat suomalaisen kulttuurin, kuten kuvataiteen, teatterin, tms. piirissä tapahtuneita taideharrastajien piiriä laajempia, vähintäänkin laajaa kansallista huomiota herättäneitä tapauksia.


text: Aleksis Kiven romaani Seitsemän veljestä oli aikansa kirjallinen skandaali. Vuonna 1870 ilmestynyttä kirjaa pidettiin sekä huonosti kirjoitettuna, että Suomen kansaa häpäisevänä teoksena.


text: Hannu Salaman kirja Juhannustanssit aiheutti vuonna 1965 oikeudenkäynnin, jossa Salamaa syytettiin jumalanpilkasta.


text: Harro Koskisen maalaus Sikamessias aiheutti tuomion jumalanpilkasta vuonna 1974.


text: Arvo Salon tekstiin perustuva ooppera, joka mursi perinteisen oopperan kaavaa.


text: Jouko Turkan johtama Joensuun kaupunginteatteri oli teatterimaailman puheenaiheena syksyllä 1971, kun teatterin johtokunnan ja henkilökunnan välille syntyi riita siitä, kuka saa päättää ohjelmistosta. Riita johti näyttelijöiden lakkoon.


text: Jouko Turkka toimi Teatterikorkeakoulun näyttelijäntyön professorina 1981–1985, josta rehtorina 1982–1985, ja ohjaajantyön professorina 1985–1988, jona aikana 'Turkan kouluksi' nimitetty koulutus herätti kansallista kohua esim. iltapäivälehtien otsikoissa.


text: 1980-luvulla laajaa huomiota saavuttanut niin sanotun "Turkan koulun" teatteriopiskelijoiden teatteriesitys, jossa yleisöä kohtaan käyttäydyttiin uhkaavasti.


text: Teemu Mäen vuonna 1988 tekemä taidevideo sai laajaa huomiota ja tuomitsevaa arvostelua muun muassa alan piireissä Hollannissa. Mäki sai teostaan hovioikeudessa sakkotuomion eläinrääkkäyksestä.


text: Jouko Turkan Yleisradiolle ohjaama televisiosarja "Seitsemän veljestä" aiheutti runsasta keskustelua kun se esitettiin vuosina 1989–1990.


title: Malpighiaceae

text: Malpighiaceae on suurehko, pääasiassa trooppinen kasviheimo koppisiemenisten Malpighiales-lahkossa. Heimoon kuuluvia suomeksi nimettyjä kasveja ovat muun muassa ajahuaskaliaanit ("Banisteriopsis"), murikit ("Byrsonima"), hurmaliaanit ("Diplopterys"), kultapensaat ("Galphimia"), kolmisiivet ("Hiptage"), akerolat ("Malpighia") ja kultalapaliaanit ("Tristellateia").


title: Malpighiaceae

text: Malpighiaceae-kasvit ovat liaaneja, pensaita tai puita, joiden sekundaarinen paksuuskasvu on usein anomalinen. Solukarvat (trikomit) ovat enemmän tai vähemmän T:n muotoisia, usein ruskeita ja karkeapintaisia. Lehtiasento on vastakkainen, toisinaan kierteinen. Lehdissä on tavallisesti litteitä rauhasia joko lavan alapinnalla tai ruodissa; lapa on ehyt. Korvakkeet kiinnittyvät joko varteen ja sijaitsevat varren ja ruodin välissä tai ruotiin; joskus korvakkeet puuttuvat. Kukinto on vaihtelevanlainen. Kukat ovat tavallisesti vastakohtaisia. Verholehtiä on neljä tai viisi ja tavallisesti niiden ulkopinnalla on öljyrauhaspari. Terälehdet ovat kynnellisiä ja usein hapsureunaisia; usein yksi terälehti poikkeaa muodoltaan toisista. Heteitä on tavallisesti kymmenen kahtena kiehkurana, usein ne ovat tyveltään yhdistyneitä. Yhdislehtinen sikiäin on tavallisesti kehänpäällinen ja 2–5 (tavallisesti kolmesta) emilehdestä muodostunut; vartaloita on tavallisesti useita. Kutakin emilehteä vastaa yksi kärki-istukallinen ja riippuva siemenaihe. Verhiö ja hetiö ovat usein jäljellä vielä hedelmävaiheessa hedelmän tyvellä. Hedelmä hajoaa hedelmyksiksi, usein samaroiksi, joissa on vaihteleva määrä siipiä, tai on avautumaton ja marjamainen.


title: Malpighiaceae

text: Suvussa "Acridocarpus" on kierteisesti järjestyneet ja korvakkeettomat lehdet. Joillakin "Stigmaphyllon"-lajeilla on kourasuoniset ja hammaslaitaiset lehdet, ja joissakin suvuissa on melkein hapsureunaiset lehtilavat. Korvakkeet ovat heimossa hyvin vaihtelevia: "Hiraea"-suvussa ne kiinnittyvät ruotiin, monilla liaaneilla ja akerolalajeilla taas varteen. Akerolien korvakkeet voivat olla lisäksi liuskaisia tai hampaisia. Suvussa "Acridocarpus" on kehänalainen sikiäin, jossa on vain kaksi toimivaa emilehteä. Siemenkuoren suhteen on vaihtelua: esimerkiksi ajahuaskaliaaneilla se on johtojänteellinen, eräillä muilla taas hyvin kuitupitoinen.


title: Malpighiaceae

text: Kasvit ovat trooppisia tai subtrooppisia ja erityisesti niitä on Amerikassa. Bignoniakasvien (Bignoniaceae) ja saippuamarjakasvien (Sapindaceae) ohella Malpighiaceae on ekologisesti merkittävin liaaniryhmä Uuden maailman tropiikissa.


title: Malpighiaceae

text: Heimossa on 68 sukua ja 1250 lajia, jotka edustavat kahta alaheimoa. Niiden on arvioitu eronneen evoluutiossa (39-)36, 32(-29) tai 75-64 tai noin 68 tai (69-)59.8(-52.5) miljoonaa vuotta sitten. Ensimmäiset heimoon liitettävät fossiilit ovat pohjoisen pallonpuoliskon myöhäiseoseenikaudelta noin 34 miljoonan vuoden takaa (Claiborne Formation, Tennessee, USA).


title: Malpighiaceae

text: 1. Byrsonimoideae W. R. Anderson. Alaheimo kasvaa trooppisessa Amerikassa. Runsaslajisin suku on murikit ("Byrsonima"), jossa on 150 lajia.


title: Malpighiaceae

text: 2. Malpighioideae Burnett. Alaheimo kasvaa tropiikissa ja subtropiikissa, erityisesti Amerikassa. Suurimmat suvut ovat "Heteropterys" (120 lajia), "Stigmaphyllon" (105 lajia), ajahuaskaliaanit ("Banisteriopsis", 90 lajia), "Bunchosia" (55 lajia), "Mascagnia" (50 lajia) ja akerolat ("Malpighia", 40 lajia).


title: Malpighiaceae

text: Malpighiaceae-kasvien alkuperä lienee Etelä-Amerikassa myöhäisliitukaudella, jonka jälkeen on tapahtunut ilmeisesti yhdeksän levittäytymisaaltoa Vanhaan maailmaan. Sen yhteydessä on verholehtien öljyneritys hävinnyt; sitä ei esiinny Vanhan maailman lajeilla. Öljy houkuttelee eräitä mesipistiäisiä kukkaan. Vanhan maailman lajeilla, joita on noin 150, rauhaset erittävät mettä, vaikkakin useimmilla niistä siitepöly on ainoa ilmeinen pölyttäjien palkkio. Ponnet voivat olla rei'illä tai raoilla avautuvia, ja kukat ovat harvoin peilikuvamaisesti symmetrisiä ja yksi hede muita suurempi. Lisäksi kukat ovat tavallisesti enemmän tai vähemmän säteittäisiä, terälehdet ovat vähemmässä määrässä kynnellisiä ja vartalon haarat ovat pidempiä ja harittavampia kuin Uuden maailman lajeilla. Vaikka Vanhan maailman lajeja on paljon vähemmän kuin Uuden maailman, on niiden kukissa suurempaa morfologista vaihtelua, mikä johtuu sopeutumisesta erilaisiin pölyttäjiin.


title: Malpighiaceae

text: Joissakin suvuissa kuten "Gaudichaudia" ja "Janusia" tapahtuu yleisesti itsepölytystä: siiteputket kasvavat kukan solukoiden läpi alkiorakkoon. Apomiktinen lisääntyminen (suvuttomasti muodostuu monta alkiota) on myös yleistä, ja hedelmöityksen epäonnistuminen onkin heimossa yleinen piirre.


title: Malpighiaceae

text: Cronquistin järjestelmässä (1981) Malpighiaceae sisältyi lahkoon Polygalales eli linnunruohokasvien yhteyteen, Takhtajan (1997) taas yhdisti heimon Vochysiaceae-heimon yhteyteen (lahko Vochysiales).


title: Malpighiaceae

text: Malpighiaceae-heimon suvut:


title: Iákovos Kampanéllis

text: Iákovos Kampanéllis (joskus "Kambanéllis", , 2. joulukuuta 1922 Náxos, Kreikka – 29. maaliskuuta 2011 Ateena, Kreikka) oli kreikkalainen runoilija, näytelmäkirjailija, sanoittaja ja kirjailija.


title: Iákovos Kampanéllis

text: Kampanéllis syntyi vuonna 1922 Chórassa Náxoksen saarella. Hän selvisi toisen maailmansodan aikaan Mauthausen-Gusenin keskitysleiriltä ja kirjoitti kokemuksistaan runoja, jotka kreikkalaissäveltäjä Míkis Theodorákis sävelsi neliosaiseksi Mauthausen-sarjaksi ("Mauthausen Cantata"). Hän kirjoitti myös kirjan tarinastaan kyseisellä keskitysleirillä.


title: Iákovos Kampanéllis

text: Kampanéllis käsikirjoitti uransa aikana 12 elokuvaa, joista kahta myös ohjasi. Yksi hänen tunnetuimmista käsikirjoittamistaan elokuvista on Michális Kakogiánniksen ohjaama "Stella" vuodelta 1955. Kampanéllis menehtyi vuonna 2011 pitkäaikaisen munuaisten vajaatoiminnan aiheuttamiin komplikaatioihin ateenalaisessa sairaalassa.


title: Extreme folk

text:
Extreme folk on yksi folkmusiikin tyylilajeista. Tyylilajiin kuuluu folkmusiikille tyypillinen melodisuus, akustiset tai kansanperinteestä tunnetut soittimet, sekä erilaisten kansanperinteiden inspiroima harmonisuus, rytmi ja tunnelma. Lisäksi extreme folkille on luonteenomaista musiikin äärimmäisyys. Kappaleissa on usein korkea tai äärimmäisen korkea tempo, kappalerakenne voi olla progressiivinen, yllätyksellinen ja outo, musiikissa voi olla aggressiivisia tai punk- ja hevimusiikille tyypillisiä piirteitä, tai musiikkiin on lisätty folkille epätyypillisiä soittimia ja soundeja.
Extreme folk usein myös lainaa vaikutteita useista eri genreistä, ja on usein gernejen äärirajoja koettelevaa. Tyypillisiä extreme folkin saamia vaikutteita ovat ska-, reggae-, balkan-, klezmer-, lähi-idän-, jazz-, punk- ja metallimusiikki. Myös psykedeelinen, elektroninen tai rapmusiikki on usein edustettuna extreme folkissa.


title: Extreme folk

text: Koska extreme folk kuvastaa hyvin monenlaista äärimmäistä folkmusiikkia, ei se ole tarkasti määriteltävissä tiettyihin yhtyeisiin. Suomessa extreme folkiksi voisi luonnehtia folk-jazz-punk-yhtyeen Alamaailman vasarat, sekä ska-rap-balkan-yhtyeen St. Rasta, joka on ilmoittanut virallisesti olevansa extreme folk -musiikkia. St. Rasta tosin käytti nimitystä kuvaamaan musiikin lisäksi yhtyeen jäsenten olemusta ja luonnetta.


title: Extreme folk

text: Folkmusiikin alkuperäisyyttä korostava ja promotoiva organisaatio XFS Music määrittelee extreme folkin "tavallisen, yleisen ja odotetun ylittämiseksi", mutta tarkoittaa tällä alkuperäisen folkmusiikin ihannointia ja on siksi eroteltava genrenimityksestä extreme folk.


title: Extreme folk

text: Extreme folkia ei sovi sekoittaa metallimusiikin genreen extreme folk metal.


title: Ivan Panin

text: Ivan Panin (12. joulukuuta 1855 – 30. lokakuuta 1942) oli venäläissyntyinen Yhdysvalloissa asunut raamatuntutkija, joka vuonna 1890 huomasi Raamatun tekstiin liittyvän erikoisia matemaattisia yhteyksiä, kun käytetään heprean ja kreikan aakkosia numeroina (näissä kielissä kullakin kirjaimella on lukuarvo). Esim. Raamatun alkujakeessa 1. Moos. 1:1 on kätketty numero 7 monessa mielessä: sanojen Jumala, taivas ja maa yhteenlaskettu lukuarvo on 777 ja muutenkin jakeeseen, kuten moniin muihinkin jakeisiin, on kätketty luku seitsemän siten, että kun lasketaan yhteen vaikkapa ainoan verbin, kaikkien sanojen ensimmäisten ja viimeisten kirjainten lukuarvo, saadaan tulos, joka on jaollinen seitsemällä. Tällaisia järjestelmiä ei ole muualta kuin Raamatusta löydetty. D. B. Turnen antoi latinalaisille kirjaimille lukuarvot ja yritti niillä aikaansaada englanninkielisen tekstin, jossa esiintyisi edes muutamia tällaisia lukuerikoisuuksia. Päiviä kestäneen työn jälkeen hän myönsi epäonnistuneensa. Tällaisia lukuerikoisuuksia ei ole todistettavasti löydetty mistään muualta kuin Raamatusta, ei edes apokryfikirjoista.


title: Maasäteilyä

text: Maasäteilyä on vuonna 1995 ilmestynyt Radiopuhelimet-yhtyeen kuudes studioalbumi. Neljän suurelle yhtiölle tehdyn levyn jälkeen sen julkaisi jälleen yhtyeen alkuperäinen levy-yhtiö Bad Vugum. Syynä vaihdokselle oli PolyGramin keskittyminen kaupallisesti menestyvimpiin artisteihinsa. Yhtye oli myös itse tyytymätön PolyGramin toimintaan, sen oli muun muassa ollut vaikea saada oikeuksia Alternative Tentaclesin Yhdysvalloissa julkaiseman "Hygiene"-kokoelman kappaleita varten. "Maasäteilyä"-albumilla on ensimmäistä kertaa mukana Radiopuhelimiin joulukuussa 1993 liittynyt basisti Antti Annunen. Levyn saamat arvostelut olivat parhaimpia sitten vuonna 1991 julkaistun "K.O.:n".


title: Alternative Tentacles

text: Alternative Tentacles on vuonna 1979 perustettu yhdysvaltalainen pienlevy-yhtiö, joka perustettiin alun perin Dead Kennedys -yhtyeen "California Über Alles" -singlen julkaisua varten. Yhtiön toiminnasta vastaa Dead Kennedysin johtohahmo ja laulusolisti Jello Biafra.


title: Alternative Tentacles

text: Alternative Tentacles on julkaissut lähinnä punk- ja hardcore-yhtyeiden tuotantoa sekä myös muun muassa poliittisia puhelevyjä. Levymerkin tunnetuimpia yhtyeitä ovat Dead Kennedysin ohella olleet artistit kuten NoMeansNo, Amebix, Butthole Surfers sekä Melvins. Puhelevyjä Alternative Tentacles on julkaissut Jello Biafran lisäksi muun muassa Noam Chomskylta.


title: Wyomingin yliopisto

text: Wyomingin yliopisto ("University of Wyoming") on yksityinen yliopisto Laramiessä, Wyomingin osavaltiossa Yhdysvalloissa. Yliopisto on perustettu vuonna 1886, ja vuonna 2014 siellä opiskeli hieman ale 14 000 opiskelijaa.


title: Wyomingin yliopisto

text: Yliopistossa on kahdeksan tiedekuntaa.


title: Wyomingin yliopisto

text: Keskusjärjestö NCAA:n alaisessa yliopistourheilussa Wyomingin yliopistoa edustavat Wyoming Cowboysin/Cowgirlsin nimellä kulkevat joukkueet.


title: Aatu Palomäki

text: Aatu Palomäki (1884 – 30. syyskuuta 1913) oli suomalainen näyttelijä. Hän teki taiteellisen uransa helsinkiläisellä Kansan Näyttämöllä. Aikalaistensa mieleen Palomäki jäi lahjakkuutena, joka intensiivisellä näyttelijäntyöllään ja tarkkaan harkitulla puheilmaisullaan onnistui kerta toisensa jälkeen tekemään yleisöönsä voimakkaan vaikutuksen.


title: Aatu Palomäki

text: Aatu Palomäki teki Kansan Näyttämöllä lähes kaikki suuret miesosat aina siihen asti kun Aarne Halme astui teatterin riveihin. Palomäen roolitehtäviä olivat muun muassa ruhtinas Nehljudow Leo Tolstoin menestyksekkäässä "Ylösnousemuksessa" (1907) ja pianistin osa Hermann Bahrin komediassa "Konsertti" (1910). "Konsertti" oli eräs kauden 1910–1911 menestyskappaleita. Palomäki näytteli myös useissa Bernard Shaw'n näytelmissä, joita Kansan Näyttämöllä esitettiin jokaisella näytäntökaudella.


title: Aatu Palomäki

text: Eino Leino luonnehti Aatu Palomäkeä näyttelijäksi, jossa "taiteellinen hartaus yhtyi terveeseen luonnekuvaukseen ja jo sangen taipuisaan tekotapaan".


title: Aatu Palomäki

text: Palomäki teki opintomatkan Saksaan 1911, mutta joutui palaamaan Suomeen sairastumisensa takia.


title: Luettelo pikkuplaneetoista: 422 001–423 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
422001:stä ja päättyen 423000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 423 001–424 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
423001:stä ja päättyen 424000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 424 001–425 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
424001:stä ja päättyen 425000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 425 001–426 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
425001:stä ja päättyen 426000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 426 001–427 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
426001:stä ja päättyen 427000:een.
Kokonaisen luettelon löytää katsomalla Luettelo pikkuplaneetoista.


title: Le Mansin 24 tunnin ajo 2015

text: Le Mansin 24 tunnin ajo 2015 oli kestävyysajokilpailu, joka ajettiin 13.–14. kesäkuuta Circuit de la Sarthen radalla Le Mansissa Ranskassa. Kilpailun voittivat Earl Bamberin, Nick Tandyn ja Nico Hülkenbergin autokunta.


title: Le Mansin 24 tunnin ajo 2015

text: Kilpailu oli kauden 2015 FIA World Endurance Championship -sarjan kolmas osakilpailu.


title: Adoptoidut

text: Adoptoidut on Nelosella 5. helmikuuta 2015 alkanut tositelevisiosarja. Ohjelmassa kerrotaan kahdeksan Suomessa adoptoidun henkilön tarinan, kuinka he saivat tietää adoptiosta ja kuinka he ovat etsineet biologisia sukulaisiaan. Ohjelmaa juontaa Lorenz Backman.


title: Adoptoidut

text: Ohjelma on kuvattu vuoden 2014 kesän ja syksyn aikana.


title: Quinnipiacin yliopisto

text: Quinnipiacin yliopisto ("Quinnipiac University") on yksityinen yliopisto Hamdenissä, Connecticutin osavaltiossa Yhdysvalloissa. Yliopisto on perustettu vuonna 1929, ja vuonna 2014 siellä opiskeli yhteensä 8 400 opiskelijaa.


title: Quinnipiacin yliopisto

text: Yliopistoa edustavat NCAA:n alaisessa yliopistourheilussa Quinnipiac Bobcatsin nimellä kulkevat joukkueet. Yliopisto on menestynyt erityisesti jääkiekossa, jossa se eteni ensimmäistä loppuotteluun vuoden 2013 Frozen Four -lopputurnauksessa.


title: Xiongnut

text: Xiongnut oli nomadikansa, joka asui Pohjois-Kiinassa Ilin tasangoilta Mongolian maanviljelysalueille saakka ulottuvalla alueella. He asuivat pohjoisessa Kiinassa ainakin Qin- ja Han-dynastioiden aikana 221 eaa. – 220. Joidenkin tietojen mukaan heitä oli siellä vielä 300–430 jaa., jolloin Pohjois-Kiinassa hallitsivat barbaarikansat. Xiongnujen kieli oli sukua Jeniseijoen seudulla asuvien siperialaisten heimojen kielille.


title: Xiongnut

text: Xiongnut on usein sekoitettu keskiaasialaisiin hunneihin, koska kansan nimi äännettynä kuulostaa hieman samalta.


title: Xiongnut

text: Xiongnut sotivat naapurikansojen, kuten Dingling- ja Yuezhi-heimon, kanssa. He hyökkäsivät myös Shaanxin alueelle.


title: Xiongnut

text: Xiongnuilla oli valtakunta, jonka ensimmäinen johtaja oli Touman (noin 220–209 eaa.). Toinen merkittävä hallitsija oli nimeltään Modu (noin 209–174 eaa.).


title: Xiongnut

text: Samoihin aikoihin Keltaisenjoen seudulla oli Ordoksen kulttuuri.


title: Ándros (kaupunki)

text:
Ándros () eli Chóra (Χώρα) on Kreikan kaupunki sekä samanniminen Ándroksen kunnan kunnallisyksikkö (Δημοτική Ενότητα Άνδρου, "Dimotikí Enótita Ándrou") ja entinen itsenäinen kunta. Se sijaitsee Ándroksen saarella, Ándroksen alueyksikössä Etelä-Egean saarten alueella. Koko kunnallisyksikön väkiluku on 3 901 ja varsinaisen Ándroksen kaupungin väkiluku 1 428 (vuonna 2011). Ándroksen kaupunki on Ándroksen saaren pääkaupunki ja Ándroksen kunnan kuntakeskus.
Ándroksen kaupunki sijaitsee Ándroksen saaren itärannikolla luonnonsatamalahden pohjukassa. Kunnallisyksikkö käsittää saaren keskiosan. Ándros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä uudeksi Ándroksen kunnaksi yhdessä Kórthion ja Ydroúsan kanssa, jolloin se muuttui uuden kunnan kunnallisyksiköksi.


title: Ándros (kaupunki)

text: Kaupungin nähtävyyksiin kuuluvat Ándroksen arkeologinen museo ja Goulandrísten nykytaiteen museo. Kaupungin rakennuskanta on yhdistelmä perinteistä kykladista ja uusklassista arkkitehtuuria.


title: Ándros (kaupunki)

text: Nykyistä Ándroksen kaupunkia ei tule sekoittaa antiikin aikaiseen Androksen kaupunkiin, joka sijaitsi eri paikassa saaren länsirannikolla nykyisen Palaiópolin alueella.


title: Ándros (kaupunki)

text: Ándroksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Chorió (Chálki)

text: Chorió (; kath. Χωρίον, "Choríon") eli Chóra (Χώρα) on Kreikan kylä, joka sijaitsee Chálkin saarella. Se kuuluu hallinnollisesti Chálkin kuntaan, Ródoksen alueyksikköön ja Etelä-Egean saarten alueeseen. Kylä on asumaton (vuonna 2011).


title: Chorió (Chálki)

text: Chorió, suomeksi ”Kylä”, on nimensä mukaisesti Chálkin saaren vanha, keskiaikainen pääkylä ("chóra"). Se sijaitsee ylhäällä vuoristossa, siinä missä nykyinen pääkylä Chálki eli Nimporió sijaitsee meren rannalla. Chorió sijaitsee Chálkin vanhan linnavuoren, Ágios Nikólaoksen kukkulan, rinteellä. Kukkulalla on keskiaikainen, 1400-luvulla rakennettu johanniittain ritarikunnan linna (Kástro). Se on rakennettu saaren antiikin aikaisen akropoliin päälle. Linnassa on Pyhän Nikolaoksen (Ágios Nikólaos) kirkon rauniot.


title: Chorió (Chálki)

text: Kylän sijainti ja linna tarjosivat 1800-luvulle saakka asukkaille suojaa merirosvoja vastaan. Kylä on autioitunut sen jälkeen, kun pääkylä siirtyi nykyiselle paikalleen mereltä tulevan uhan lakattua. Nykyään kylä ja linna muodostavat saaren merkittävimmän arkeologisen alueen.


title: Ioulída

text:
Ioulída (; kath. Ιουλίς, "Ioulís") eli Chóra (Χώρα) on Kreikan kylä, joka sijaitsee Kéan saarella. Se kuuluu hallinnollisesti Kéan kuntaan, Kéa-Kýthnoksen alueyksikköön ja Etelä-Egean saarten alueeseen. Kylän väkiluku on 633 (vuonna 2011). Ioulída on Kéan saaren pääkylä ja Kéan kunnan kuntakeskus.
Ioulída sijaitsee sisämaassa Kéan saaren keskellä noin kuusi kilometriä saaren satamasta Korissíasta itään. Kylä on hyvin perinteinen kreikkalainen saaristokylä, eikä siellä ole autoliikennettä. Kylä sijaitsee samalla paikalla kuin antiikin aikainen Iuliin kaupunki, ja on perinyt sen nimen. Kylässä on antiikin aikainen linnavuori eli akropolis, johon rakennettiin venetsialaisaikana linna (Kástro). Muita nähtävyyksiä ovat arkeologinen museo, Agía Paraskevín kirkko sekä Panagía Kastrianín luostari.


title: Ioulída

text: Ioulída muodostaa myös laajemman kyläyhdyskunnan (Δημοτική Κοινότητα Ιουλίδος, "Dimotikí Koinótita Ioulídos"), johon kuuluvat varsinaisen Ioulídan kylän lisäksi Agía Marína, Agía Mávra, Ágios Nikólaos, Ágios Symeón, Ágios Theódoros, Astrás, Chavouná, Elliniká, Kampí, Kastaniés, Kastrianí, Káto Meriá, Kokkináda, Koúndouros, Ligiá, Mýloi, Órkos, Péra Meriá, Písses, Plagiá, Rontakádo, Spathí, Stavroudáki ja Zoodóchos Pigí. Koko yhdyskunnan väkiluku on 1 406.


title: Kárpathos (kaupunki)

text:
Kárpathos () eli Pigádia (Πηγάδια) tai Chóra (Χώρα) on Kreikan kaupunki sekä samanniminen Kárpathoksen kunnan kunnallisyksikkö (Δημοτική Ενότητα Καρπάθου, "Dimotikí Enótita Karpáthou") ja entinen itsenäinen kunta. Se sijaitsee Kárpathoksen saarella, Kárpathoksen alueyksikössä Etelä-Egean saarten alueella. Koko kunnallisyksikön väkiluku on 5 670 ja varsinaisen Kárpathoksen kaupungin väkiluku 2 707 (vuonna 2011). Kaupunki on Kárpathoksen saaren pääkaupunki ja Kárpathoksen kunnan kuntakeskus.
Kárpathoksen kaupunki sijaitsee Kárpathoksen saaren kaakkoisosassa sen itärannikolla luonnonsatamalahden ympärillä. Kunnallisyksikkö käsittää saaren koko eteläosan. Kaupungin sataman laidalla on antiikin aikaisen Potidaionin eli Poseidionin kaupungin akropolis eli linnavuori. Muihin nähtävyyksiin lukeutuvat muun muassa Agía Foteinín varhaiskristillisen basilikan rauniot ja arkeologinen museo. Kaupungin lähellä sijaitsee myös Poseidonin luolaksi kutsuttu antiikin aikainen kulttipaikka. Kárpathoksen lentoasema sijaitsee noin 15 kilometriä kaupungista lounaaseen.


title: Kárpathos (kaupunki)

text: Kárpathos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä uudeksi Kárpathoksen kunnaksi yhdessä saaren pohjoisosan käsittävän Ólympoksen kanssa, jolloin se muuttui uuden kunnan kunnallisyksiköksi.


title: Kárpathos (kaupunki)

text: Kárpathoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Koufonísi (kylä)

text: Koufonísi (; kath. Κουφονήσιον, "Koufonísion") eli Chóra (Χώρα) on Kreikan kylä, joka sijaitsee Áno Koufonísin saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kylä kuului Koufonísian kaupunkikuntaan ja vuodesta 2011 lähtien Náxoksen ja Pienten Kykladien kunnan Koufonísian kunnallisyksikköön. Kylän väkiluku on 391 (vuonna 2011).


title: Koufonísi (kylä)

text: Koufonísin kylä on Koufonísin saaren pääkylä ("chóra") ja pääsatama. Se sijaitsee saaren lounaisrannikolla. Koufonísi on alun perin kalastajakylä ja sen rakennuskanta edustaa perinteistä kykladista arkkitehtuuria. Aivan kylän länsipuolella sijaitsee kykladisen kulttuurin aikaisen hautausmaan arkeologinen kohde Epáno Mýloi.


title: Koufonísi (kylä)

text: Koufonísi muodostaa myös laajemman kyläyhdyskunnan (Δημοτική Κοινότητα Κουφονησίων, "Dimotikí Koinótita Koufonisíon"), johon kuuluvat varsinaisen Koufonísin kylän lisäksi Foínikaksen kylä sekä asumattomat saaret Ágios Andréas, Daskalió, Glaronísio, Káto Koufonísi, Kéros, Lázaros, Megáli Pláka, Plakí, Prasoúra, Tsouloúfi ja Voúlgari. Koko yhdyskunnan väkiluku on 399.


title: Kýthnos (kylä)

text: Kýthnos () eli Mesariá (Μεσαριά) tai Chóra (Χώρα) on Kreikan kylä, joka sijaitsee Kýthnoksen saarella. Se kuuluu hallinnollisesti Kýthnoksen kuntaan, Kéa-Kýthnoksen alueyksikköön ja Etelä-Egean saarten alueeseen. Kylän väkiluku on 561 (vuonna 2011). Kylä on Kýthnoksen saaren pääkylä ja Kýthnoksen kunnan kuntakeskus.


title: Kýthnos (kylä)

text: Kýthnoksen kylä sijaitsee saaren pohjoisissa keskiosissa noin kahdeksan kilometriä saaren pääsatamasta Mérichaksesta itään. Kylä on syntynyt 1600-luvulla. Kylän nähtävyyksiin kuuluvat muun muassa sen kirkot, joista Agía Triádan (Pyhän Kolminaisuuden) kirkko on saaren vanhin. Loutrássa, lähimmässä rantapaikassa, on kuumia lähteitä.


title: Kýthnos (kylä)

text: Kýthnos muodostaa myös laajemman kyläyhdyskunnan (Τοπική Κοινότητα Κύθνου, "Topikí Koinótita Kýthnou"), johon kuuluvat varsinaisen Kýthnoksen kylän lisäksi Agía Eiríni, Ágios Stéfanos, Apókrisi ja Loutrá. Koko yhdyskunnan väkiluku on 669.


title: Mandráki

text: Mandráki (; kath. Μανδράκιον, "Mandrákion") on Kreikan kylä, joka sijaitsee Nísyroksen saarella. Se kuuluu hallinnollisesti Nísyroksen kuntaan, Kosin alueyksikköön ja Etelä-Egean saarten alueeseen. Kylän väkiluku on 660 (vuonna 2011). Mandráki on Nísyroksen saaren pääkylä ja Nísyroksen kunnan kuntakeskus.


title: Mandráki

text: Mandráki sijaitsee Nísyroksen luoteisrannikolla. Se muodostaa myös laajemman kyläyhdyskunnan (Τοπική Κοινότητα Μανδρακίου, "Topikí Koinótita Mandrakíou"), johon kuuluvat varsinaisen Mandrákin kylän lisäksi Loutrán kylä sekä Gyalín ja Kandelioússan saaret. Mandráki on saaren pääsatama.


title: Mandráki

text: Mandrákin tunnetuimmat nähtävyydet ovat Panagía Spilianín (Luolan Neitsyt Marian) luostari sekä Spilianín keskiaikainen linnoitus. Palaiókastrossa jonkun matkaa kylästä lounaaseen sijaitsevat saaren antiikin aikaisen kaupungin akropoliin rauniot, mukaan lukien jäänteitä linnoitusmuurista (300-luku eaa.) sekä haudoista (600–500-luvut eaa.).


title: Mýrina (Límnos)

text:
Mýrina () on Kreikan kaupunki sekä samanniminen Límnoksen kunnan kunnallisyksikkö (Δημοτική Ενότητα Μύρινας, "Dimotikí Enótita Mýrinas") ja entinen itsenäinen kunta. Se sijaitsee Límnoksen saarella, Límnoksen alueyksikössä Pohjois-Egean saarten alueella. Koko kunnallisyksikön väkiluku on 8 006 ja varsinaisen Mýrinan kaupungin väkiluku 5 711 (vuonna 2011). Mýrina on Límnoksen saaren pääkaupunki ja Límnoksen kunnan kuntakeskus.
Mýrinan kaupunki sijaitsee Límnoksen saaren länsirannikolla. Se on saaren pääsatama ja rakennettu kahden luonnosatamalahden rannalle. Lahtien välissä on niemi, jossa on venetsialaisaikainen linna (Kástro) vulkaanista kiveä olevien kalliomuodostelmien ympäröimänä. Mýrinan kunnallisyksikkö käsittää saaren koko länsiosan.


title: Mýrina (Límnos)

text: Kaupunki tunnettiin jo antiikin aikana, ja historioitsija Herodotos mainitsee sen. Mýrina oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Límnoksen kunnaksi yhdessä Atsikín, Moúdroksen ja Néa Koútalin kanssa, jolloin se muuttui uuden kunnan kunnallisyksiköksi.


title: Mýrina (Límnos)

text: Mýrinassa toimii Egean yliopiston ympäristötieteellisen tiedekunnan ravitsemustieteiden laitos. Límnoksen kansainvälinen lentoasema sijaitsee saaren keskiosissa noin 18 kilometriä itään Mýrinasta.


title: Mýrina (Límnos)

text: Mýrinan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Náxos (kaupunki)

text: Náxos (; myös "Naksos") eli Chóra (Χώρα) on Kreikan kaupunki sekä samanniminen Náxoksen ja Pienten Kykladien kunnan kunnallisyksikkö (Δημοτική Ενότητα Νάξου, "Dimotikí Enótita Náxou") ja entinen itsenäinen kunta. Se sijaitsee Náxoksen saarella, Náxoksen alueyksikössä Etelä-Egean saarten alueella. Koko kunnallisyksikön väkiluku on 12 726 ja varsinaisen Náxoksen kaupungin väkiluku 7 070 (vuonna 2011). Kaupunki on Náxoksen saaren pääkaupunki sekä Náxoksen ja Pienten Kykladien kunnan kuntakeskus.


title: Náxos (kaupunki)

text: Náxoksen kaupunki sijaitsee Náxoksen saaren länsirannikolla luonnonsatamalahden ympärillä. Kaupunki on saaren pääsatama. Kunnallisyksikkö käsittää alueen saaren länsiosasta. Náxoksen lentoasema sijaitsee noin neljä kilometriä kaupungista lounaaseen.


title: Náxos (kaupunki)

text: Náxos, antiikin kontekstissa Naksos, oli saaren keskus jo antiikin aikana ja muodostui kaupunkivaltioksi ("polis") 700-luvulla eaa. Se oli arkaaisella kaudella 600- ja 500-luvuilla eaa. koko Kykladien merkittävin ja voimakkain kaupunki. Tunnetuin antiikin aikainen jäänne kaupungissa ovat Apollonin temppelin rauniot, mukaan lukien tunnettu Portára (suuri portti), joka oli alun perin temppelin oviaukko. Rauniot sijaitsevat heti nykyisen kaupungin luoteispuolella. Temppeli rakennettiin vuonna 522 eaa.


title: Náxos (kaupunki)

text: Náxos toimi neljännen ristiretken jälkeen vuonna 1207 syntyneen, venetsialaisten perustaman Naksoksen herttuakunnan pääpaikkana. Venetsialaiset rakennuttivat kaupunkiin linnan (Kástro), josta herttuakuntaa hallittiin 300 vuotta. Nykyisin linnassa toimii muun muassa Náxoksen arkeologinen museo. Tuolta ajalta kaupungissa on myös katolinen katedraali sekä ranskalainen koulu. Kaupungin rakennuskanta on yhdistelmä perinteistä kykladista ja venetsialaista tyyliä. Kaupungin nähtävyyksiin kuuluvat edellä mainittujen lisäksi myös kaupungin ortodoksinen katedraalikirkko Eläväksitekevän lähteen katedraali ("Zoodóchou Pigí") sekä sen aukion alla sijaitseva Gróttan arkeologinen kohde ja museo.


title: Náxos (kaupunki)

text: Náxos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Náxoksen ja Pienten Kykladien kunnaksi yhdessä Donoúsan, Drymalían, Irakleián, Koufonísian ja Schoinoúsan kanssa, jolloin se muuttui uuden kunnan kunnallisyksiköksi.


title: Náxos (kaupunki)

text: Náxoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Haixi

text: Haixin mongolien ja tiibetiläisten autonominen prefektuuri (, , ) on nimensä mukaisesti autonominen prefektuuri Kiinan Qinghain maakunnassa. Prefektuurin nimi viittaa siihen, että se sijaitsee Qinghaijärven länsipuolella ("hǎi": lyhenne Qinghaijärvestä; "xī": länsi).


title: Haixi

text: Haixin prefektuuri kattaa noin 328 970 km² Tiibetin ylängön pohjoisosassa. Sen keskellä sijaitsee Qaidamin syvänkö, jonka keskikorkeus merenpinnasta on 2 600-3 000 metriä. Syvänköä ympäröivät vuoret, jotka kohoavat puolestaan 5 500 metrin korkeuteen. Haixiin kuuluu myös Tanggulan harvaanasuttu enklaavi Tiibetin vastaisella rajalla. Haixin hallinnollinen keskus on Delinghan kaupunki.